text:
Ibitekerezo kuri Ezekiyeli 2:8; 3:-13, 14
Mu gishushanyo cy'Ijambo ry'Imana nk'ibyo kurya byacu bya ngombwa, iyi mirongo yerekana umumaro wo gushishikaza kw'Ijambo ry'Imana mu kudutera inkunga, imbaraga, n'ubushobozi ku murimo. Kubaho no gutungwa n'Ijambo ry'Imana bituma dutegera ugutwi ijwi Ijambo ry'Imana, bikadutera kugira umutwaro, ubushake, n'ubutwari ku murimo w'Imana tutitaye ku bwoba bwacu cyangwa inzitizi duhura na zo. Ibyanditswe bidushyira mu bumwe n'Imana ubwayo n'umutima wayo.
Muri Ezekiyeli 2:8 na 3:1 “Urye” ni igishushanyo cyo gutungwa n'Ijambo ry'Imana no kwuzuza imitima yacu n'ukuri kwayo. Ibi birumvikana, bitujyana mu bushobozi bwo kwumva no gukurikira itegeko ryayo.
Amaze kubwirwa ngo arye, umuhanuzi yabwiwe “kugenda;” ni ishusho yo kugenda no gufasha hakurikijwe impano no kuyoborwa n'Umwami kwihariye mu bugingo bwa buri mwizera. Ariko nitudatungwa n'Ijambo ntituzaritegera amatwi, cyangwa ngo tubashe gukurikira mu by'Umwuka.
Hanyuma umuhanuzi yabwiwe, “kubwira ab'inzu y'Abisrayeli.” Uyu wari umurimo n’umuhamagaro byihariye by'Imana kuri uyu muhanuzi. Byari ubushake bw'Imana kuri Ezekiyeli, ariko bite kuri twe muri rusange n'umuntu ku giti cye nk'abizera umunsi wa none?
Ingaruka z'ibice bya 2 na 3 bya Ezekiyeli zishobora gutakara kuri twe kubera igitekerezo kiri rusange mu itorero rya none, ariko ni ibinyoma kandi bishyira uburingiti butose ku murimo w'itorero wo kwamamaza Ubutumwa. Abenshi bashobora kuvuga ko iki gice kivuga abavugabutumwa n'abapasitoro gusa. Igitekerezo ni uko abantu nk'abo bafite umuhamagaro w'Imana ku bugingo bwabo; ni abakozi b'Ijambo ry'Imana. Nyamara igice kinini cy'umubiri wa Kristo ntibakora umurimo w'ivugabutumwa no kwamamaza Ijambo ry'Imana.
Mu bihe by'itorero buri mwizera ni umutambyi w'Imana kandi yahamagariwe n'Imana umurimo wayo mu buryo bumwe cyangwa ubundi hakurikijwe impano ze. Byongeye, buri mwizera agomba gukora umurimo w'ivugabutumwa, kugirira abandi impuhwe, gufasha, no muri rusange, gukora imirimo myiza (Tito 3:8, 14; 2 Timoteyo 4:5; 1 Petero 2:1-10; 4:10-11).
Igisubizo gikwiriye cyatanzwe na Ezekiyeli (3:2)
“Nuko” ryerekana igisubizo cya Ezekiyeli. Mu mucyo w'uvuga n'icyo umuzingo (Ijambo Ryera ry'Imana) ukubiyemo, ibikurikira ni ngombwa kandi birumvikana – “Mbumbura akanwa.” Ibyo guhishurwa ni igisubizo gikwiriye. Kubumbura akanwa byerekana kuba witeguye kwigishwa, gusonzera ijambo, n'umutima ushaka kwiga rwose.
“Angaburira...” Imana yonyine ni yo ishobora kutugaburira no gutuma dusobanukirwa Ijambo ku bw'umurimo w'Umwuka Wera. Ariko nitutabumbura akanwa kacu, niba tudasonzeye Ijambo, kandi niba tutabona umwanya, ntishobora kutugaburira no kuduha imbaraga mu Ijambo Ryayo.
Iby’indyo yuzuye (umurongo wa 3)
Imana yarimo ibwira Ezekiyeli gukanja neza no gusobanukirwa ibyo kuba umwigishwa w'Ijambo ry'Imana. Yarimo inamubwira ko ubu butumwa bugomba kwuzura ubugingo bwe; agomba kwuzura ubwo butumwa. Ariko ni kuki?
- Tugomba kumenya ubutumwa niba tugomba gushobora kubukwirakwiza mu buryo buri bwo. Ibarura rya vuba ryerekana ko abakristo benshi ari injiji muri Bibiliya.
- Tugomba gutwarwa n'Ijambo ry'Imana niba tugomba kugira ubushake n'umurava byo kurigeza ku bandi kandi niba tugomba guhindura iby'umumaro byacu, iby'ibanze byacu, kandi bityo, n'ibyo dukurikirana - niba umutwaro w'Imana ugomba kuba uwacu. Kwuzura Ijambo ry'Imana ni ukuyoborwa n'Ijambo ry’Imana, kugira umutima usa n'uwa Kristo.
Soma witonze kandi utekereza kuri Ezekiyeli 3:3-15.
Iyo tutabaho mu Ijambo ngo turyemerere kwuzura imitima n'ubugingo, dushobora kunanirwa gukora umurimo w'Imana, cyangwa tukawukora kubw'impamvu zidakwiriye - kandi buri gihe nta gitekerezo cy'umugambi w'Imana ndetse nta byishimo biva ku Mwami. Byongeye, iyo tugeze mu ngorane, kandi duhora tuzigwamo, dukunda kwiruka no kwiyambura ikanzu. Ezekiyeli yahawe inshingano ikomeye, ariko Ijambo ry'Imana mu mutima we ryamuhaye imbaraga rimuha gukomera no gushikama arwanya ingorane yahuraga na zo (3:8-10).
Mu murongo wa 14, tubona guhinduka kwabaye mu mutima wa Ezekiyeli kwazanywe n'Ijambo ry'Imana n'umurimo w'Umwuka w'Imana. Uko yinjiraga mu bumwe bw'Ubutumwa bw'Imana n'ikuzo ry'Imana, yatangiye kwumva uburakari bukiranuka bw'Imana ku byaha by'Abisrayeli no gukomeza kugomera Imana kwabo.
Related Topics: Basics for Christians


c: text/html

text:
Ibitekerezo ( 1 )
Ndumva nishimye cyane bidasanzwe kubona nyampinga wacu wa 2016 yarafatiye umwanya urubyiruko ruri Iwawa akabaganiriza abereka ko bigishoboka ko bakora ibikorwa byindashyikirwa kubwabo nkuko yavugaga kandi koko ninako biri.Rero rwose pe mureke rubyiruko tubyumve cyane ko aritwe mbaraga zigihugu cyacu kandi birashoboka ko igihugu cyacu cyatera imbere cyane kikaba icyo gufatirwwaho urugero turamutse tubyumvise tugasenyera umugozi umwe tugakora ibikorwa byubaka tutikoresheje. Nshuti mureke twe kwangiza igihe twahawe dukora ibyingeso mbi,nitugikoreshs neza murebe ko ibintu bidahinduka tukubaka umuryango nyarwanda mwiza aho abana bacu bazishima bagakurana ubwonko butangijwe nakababaro dushobora kubateza biturutse kungeso mbi zacu.
Aha niho noneho nabo bazabona igihe cyo gutekereza kucyaduteza imbere twese hamwe ntibafate igihe kinini cyo kwiheba kubera ababyeyi.
Erega ubunyangamugayo ntacyo twabuhwanya nabwo,none iyo ababyeyi bacu bakora neza nizeyeko tuziranye ku mateka yacu nkabanyarwanda,none tuba tugeze kure.Rero ndabinginze ibyo tubihe agaciro kanini.Nsoje rero mbaza nti,birashoboka ko miss yasura ibyaro akaganiriza nabakobwa kuko barakabije muriyiminsi mugutwara inda zindaro.Ese bisaba iki kugirango aboneke,nasabaga ko mwansubiza.murakoze.

robotstxt: allowed

filter: keep


text:
Nimusogongere mumenye yuko Uwiteka agira neza, hahirwa umuhungiraho- Zaburi 34:9
Mbese wari wamenye neza ko Uwiteka agira neza?Hari cyo yari yagukorera ugasanga ko iyo neza ye itandukanye n’iy’abantu? Yee Imana igira neza kandi ntawarondora ineza yayo
Dawidi yabihishuriwe n’Umwuka Wera aravuga ngo" Nimusogongere mumenye yuko Uwiteka agira neza, Hahirwa umuhungiraho. Zaburi 34:9
Gusogongera ineza y’Imana ni iki? ni ukugirana ubusabane n’Umwuka wera, no gusenga ubudasiba, no gusoma Ijambo ry’Imana ndetse no kugendana nayo wicishije bugufi.
Ikibazo duhura nacyo nk’abakristo nuko umubare munini w’abakijijwe bahungiye ku Mana ariko batarasogongera ku neza y’Imana ngo bamenye neza uburebure n’ubugari bw’ububasha bwayo.
Aba basore batatu Seduraka, Meshake na Abdenego bahinduwe ibyamamare nuko bari barasogongeye ku neza y’Imana bibatera kudatinya itegeko ry’umwami Nebukadinezari bemera guhara amagara yabo kubera bwa buryohe bari barasogongeye bw’ineza y’Imana. Ubu buryohe ndimo mvuga si wowe wenyine buryohera ahubwo bugomba kuryohera n’abagukikije bose nibwo butuma tuba umunyu w’isi kandi ni nabwo butuma tuba umucyo w’isi tukamurikira abari mu mwijima.
Hari bamwe bahungira ku Mana ndetse bakanayizera ariko mu by’ukuri batarasogongeye ku neza yayo(batarinjira ibwina muri yo) . Bene abo iyo imiyaga ije cg se iyo igihe cyabo cyo kugeragezwa kije, bava mu byizerwa vuba bamwe bagatangira kwicuza impamvu bakijijwe abandi bo bahita basubira muri Egiputa(mu byaha)bahozemo mbere yo gukizwa
Impamvu ni uko ubusanzwe igitera umukristo gushikama no gukomera mu bigeragezo ni uburyohe bw’icyo yasogongeye mbere, n’uburyohe bw’Umwuka Wera asiga ijambo ry’Imana riba muri twe!! Halleluyahh Dawidi yabivuze neza ati: Nabikiye ijambo ryawe mu mutima wanjye kugira ngo ntagucumuraho." Zaburi 119:11
Musogongere Mumenye yuko Uwiteka agira neza. Hahirwa umuhungiraho!!
Mugire Amahoro y’Imana n’icyumweru cyiza!!
Evangeliste Shema Prince


text:
Urwenya rwanditswe n'umusomyi/umwanditsi kuIgituba witwa Latoute
None, mu kabare abantu banywa inzoga umugabo ashaka no gufata kuri conclusion yihererana uwo yari yinginze ariko umugabo akaba mugufi bikabije bajya inyuma y'inzu umugabo ahagarara ku matafari 2 ya rukarakara umugore yegekwa ku nzu batangira "koza imbunda" bageze aharyoshye (imboro) ihubukamo umugabo aragwa ahagurukana umujinya amusekura urushyi ati "ko njye nari mfashe imboro nguye ufashe iki!" Kwiba we!Sha! Burya rero, abanywi b' inzoga na biriya(igitsina) ntibisigana, inyuma y'akabare hakaba muri champ de tire! Maze abo mubona mujye mubasaba bibuke gusaba udushashi hafi aho kuri butiki! Naho ubundi SIDA irica.
Par LATOUTE
INKURU BISA
1.Urwenya rw'Igitsina I
2.Urwenya rw'Igitsina II
3.Inganzo y'Igituba
4.Urwenya
5.Urwenya Rusanzwe
6.Urwenya rw'Igitsina
7.Urwenya Tuba!
umugabo,inzoga,imboro,umujinya,kwiba,gusambana,indayi
Powered by ScribeFire.


text:
2013: Ibintu 10 umugore agomba kwirinda mu mibanire ye n’umugabo
Mu rwego rwo kungurana ibitekerezo no kujya inama mu mibereho myiza n’imibanire izira amakemwa mu muryango, twabakusanyirije ibintu icumi umugore yagombye kwitaho kugira ngo umuryango we urangwemo urugwiro, uzire intonganya n’umwiryane.
1. Kwirinda kubwira umugabo ngo burije dutahe iyo mwasohokanye, kuko nawe aba abibona.
2. Kwirinda kubwira umugabo ikikubabaje udatuje, urakaye cyangwa urira.
3. Kwirinda kutabona umwanya wo kwita ku mugabo kubera abana bato mufite, akazi kenshi, (...)
Mu rwego rwo kungurana ibitekerezo no kujya inama mu mibereho myiza n’imibanire izira amakemwa mu muryango, twabakusanyirije ibintu icumi umugore yagombye kwitaho kugira ngo umuryango we urangwemo urugwiro, uzire intonganya n’umwiryane.
1. Kwirinda kubwira umugabo ngo burije dutahe iyo mwasohokanye, kuko nawe aba abibona.
2. Kwirinda kubwira umugabo ikikubabaje udatuje, urakaye cyangwa urira.
3. Kwirinda kutabona umwanya wo kwita ku mugabo kubera abana bato mufite, akazi kenshi, amasengesho menshi…
4. Kwirinda gutefona umugabo buri kanya ngo urihe? Urikumwe na nde? Watinze he?
5. Kwirinda ko umugabo asohoka mu nzu utabanje gusuzuma neza ko ari smart (yambaye neza, asa neza…)
6. Kwirinda kubwira umugabo kenshi amakosa y’abantu ba hafi bo mu muryango we.
7. Kwirinda kureba muri telephone y’umugabo abo yahamagaye, abamuhamagaye, sms, no muri compte e mail ye kureba correspondances ze. It is not fair!!
8. Kwirinda kuzana kenshi I wawe inshuti zawe z’abakobwa cyangwa abagore.
9. Kwirinda ko abakobwa barumuna bawe cyangwa bakuru bawe baza kuba iwawe.
10. Kwirinda impano iyo ari yo yose iturutse ku wundi mugabo uwo ari we wese.
Ibi nubikurikiza, sister, umugabo azakubonamo inyamamare muri 2013!
Ubutaha tuzabagezaho ibirebana n’abagabo.
Ibi tubikesha Alphonse Sebaganwa uri mu Bubiligi.
(Ku ifoto: Alphpnse Sebaganwa)
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Minisitiri w’Intebe Murekezi afatanya n’abaturage gutera ibishyimbo.Aha ari kumwe na Fidele Ndayisaba uyobora Komisyo y’Ubumwe n’ubwiyunge
Minisitiri w’Intebe Anastase Murekezi yasabye abahinzi kwihutira gutera imyaka mu mirima, ku buryo itariki ya 15 Ukwakira izasanga imyaka yose yageze mu butaka.
Yabisabye nyuma y’ Umuganda udasanzwe utangiza icyumweru cy’ubumwe n’ubwiyunge, wakorewe mu Karere ka Ngororero mu Murenge wa Kabaya haterwa ibishyimbo.
Muri uyu mwaka mu duce dutandukanye tw’igihugu humvikanye ibibazo by’amapfa, byatumye mu turere tw’Intara y’Iburasirazuba Leta ihagoboka n’ibiribwa.
Mu guhashya ko ibyo byakongera kubaho, Leta yashyizeho hagunda zirimo kugeza ku bahinzi imbuto n’ifumbire ku gihe ndetse no gushishikariza abaturage uburyo bwo kuhirira imyaka mu mirima.
Minisitiri w’Intebe Murekezi aganira n’abaturage ba Kabaya
Murekezi yavuze ko basabye Minisiteri y’Ubuhinzi kugeza ku baturage ifumbire n’imbuto, bityo ko ntawe ukwiye kurenza iminsi 15 ataratera.
Yagize ati "Ndashimira abaturage bamaze gutera muri aka Karere ndetse n’ahandi, abatarabikora bagire vuba ntibazarenze tariki 15 Ukwakira.Twasabye MINAGRI na RAB kugeza byihuse imbuto n’inyongeramusaruro ku bahinzi."
Minisitiri w’Intebe Murekezi kandi yasabye abaturage kwitabira ibikorwa by’icyumweru cyahariwe ubumwe n’ubwiyunge, avuga ko ubumwe n’ubwiyunge bwagize uruhare rukomeye mu iterambere ry’igihugu.
Ati "Ibikorwa remezo nk’amazi n’amashanyarazi, amavuriro, amashuri, imihanda myiza byose twagezeho tubikesha ubumwe n’ubwiyunge.Ndasaba Abanyarwanda bose kuzitabira ibikorwa byateguwe muri iki cyumweru cy’Ubumwe n’Ubwiyunge.
Abaturage nyuma y’umuganda


text:
Ni ukuri rwose ayo mahanga ntayo muzi,uzi ngo bagiye gushaka ababyeyi ba kabiri atariko byabayobeye?uziko musetsa,muracyari injiji kweri....nagende namubwira iki.Njye sinajya uba Us niyo byagenda gute nkorera mu mahanga mfite ibikorwa byinjia mu rwa Gasabo ariko US na Buraya never ...
Mumutubwirire azaze gutaramira n'i Musanze turamukunda cyane naho gusubirayo ni choix ye kuko nawe si umwana aratekereza kdi ndacyeka atari we wanze amafranga.
Turi muri monde ya benefice umuntu areba ahari inyungu kurusha ahandi ubwo wasanga nawe kuri we USA ari ho afite inyungu kurusha mu Rwanda.
Courage The Beni wacu.
Ese ubundi urajyahe? Wagumye iwanyu kweli. Ko tugukunda nk'inyana y'ikinege ubwo ninde wagushutse ko imaganga ari ahantu. Icaza akabuno hasi ukorere amafaranga. Uwitwa King James siwe uzarota ugiye ubu umenya hari nabashaka imiti yakwica dore ko wabateje isereri
Ni ukuri rwose ayo mahanga ntayo muzi,uzi ngo bagiye gushaka ababyeyi ba kabiri atariko byabayobeye?uziko musetsa,muracyari injiji kweri....nagende namubwira iki.Njye sinajya uba Us niyo byagenda gute nkorera mu mahanga mfite ibikorwa byinjia mu rwa Gasabo ariko US na Buraya never ...
2017-01-13 15:15:35
kakacoco
mumuburire uti nukomeza gutinda icyemezo cyawe cy'ubuhunzi kizateshwa agaciro.
Ariko nkubu agiye he koko?ibwota masimbi agiye kumarayo iki?yakwicaye agakorera Kigali.Ubu na nubu aracyashaka gusubira hariya hantu?yewe mugiriye Inama yakwigumira Iwacu.afite amahirwe yo kuba yakora byinshi,adverts nyinshi abandi bana bararya cash za Airtel,MTN bararya inoti,barubaka none we ngo US to do what?


text:
Abayobozi bo mu ntara y’Uburasirazuba basabwe kwirinda gutekinika imibare y’abaturage batuye nabi muri iyi ntara, kuko byabangamira gahunda zo kubimura hagamijwe kubatuza neza.
Ibi aba bayobozi babisabwe mu nama yahuje abayobozi b’Intara, abayobozi b’uturere twose two muri iyi ntara bungirije bashinzwe iterambere, hamwe n’abakozi b’ikigo cy’igihugu gishinzzwe imiturire.
Muri iyi nama hagaragajwe ko imiturire ari ishingiro ry’iterambere ry’igihugu, ariko iyo ikozwe neza.
Kampayana Augustin, umuyobozi ushinzwe imiturire y’imijyi n’icyaro mu kigo cy’igihugu gishinzwe imiturire, yagize ati:“Igihugu cyacu kimaze kugaragara mu ruhando rw’amahanga ko ari igihugu gifite umurongo mwiza haba mu ikoranabuhanga haba mu mibare….. ntabwo rero ikintu cyazamo gutekinika twakishimira, ntabwo twabyishimira, ntibyaba ari byiza nibyo tuba tuganira.
Yakomeje agira ati:“Tumaze kureba imibare yatangwaga n’uturere igaragaza abatuye hanze ya site z’imidugudu, dukoze isuzuma mu turere tumwe mu ntara y’Uburasirazuba, twakoze Bugesera na Nyagatare tureba uburyo abantu batuye tuza gusanga imibare dufite inyuranye.
Turabasaba kugira ngo bumvikane ku mategeko n’amabwiriza, bikazatuma tugira imibare nyayo ituma dushingiraho iteganyamigambi ryiza.”
Abashinzwe imyubakire bagaragaje ko mu turere basuye nta mibare y’abaturage batuye mu manegeka bagaragarijwe, nyamara nyuma biza kugaragara ko hari abatuye mu manegeka.
Nko mu karere ka Nyagatare ngo hagaragaye abarenga 1400 batuye mu manegeka batari baramenyekanishijwe, naho mu karere ka Bugesera ho haboneka abaturage 54 biyongera ku mibare yari yatanzwe n’akarere.
Umwe mu myanzuro yafatiwe iki kibazo, harimo kumenya ingo na ba nyirazo batuye mu manegeka, bityo bikorohera gahunda zo kubimura ku buryo bwihuse, ariko hari igishingiweho cyavuye mu mibare mizima izaba yakozwe k’ubufatanye bw’inzego zose.
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Umushumba w’itorero Rev Pasteri Joseph Gu mu gihugu cy’Ubushinwa afungiwe muri gereza yiswe Prison noir ( gereza y’umukara), ashinjwa kubangamira ibyemezo bya Leta y’Ubushinwa byo gukura imisaraba ku nsengero z’abakristo. Ibi bikaba ari muri gahunda yo gufatira ingamba abakristo no kubakandamiza mu rwego rwo kwanga ko bakomeza kwaguka.
InfoChretienne.com yatangaje ko Rev Past Joseph Gu ubusanzwe uyobora itorero rifite abizera basaga ibihumbi 10, yatawe muri yombi tariki ya 4 Gashyantare uyu mwaka. Ikinyamakuru China Christian Daily gitangaza ko uyu mugabo akwiye amasengesho, kuko ngo bivugwa yaba afite ubuzima bubi cyane aho afungiye. Cyagize kiti ‘’ Ni ugusaba Imana igafasha Pasteri Gu kurinda kwizera kwe muri ibi bihe, kandi agashikama muri ibi bigeragezo by’umusaraba.’’
Pastor Joseph Gu
Ubusanswe umusaraba icyo waba ukozemo cyose, ahenshi ufatwa nk’ikimenyetso kigaragara cya Kristo Yesu ( uwo yabambweho). Ibi bituma mu bihugu bimwe na bimwe bitemera Yesu, bihitamo kurwanya umusaraba kubera kwanga ikwirakwizwa ry’ubutumwa bwiza bwa Yesu Kristo. Akaba ari muri urwo rwego igihugu cy’Ubushinwa kihaye intego yo gukura imisaraba igera ku 1800 ku nsengero hirya no hino mu gihugu, ibintu abakristo babone nk’inzira yo kubatoteza no kubazimya mu gihugu, ariko kandi nabo bakavuga ko batazatuza ngo barebere bikorwa.
Igihugu cy’Ubushinwa gituwe cyane ku isi, gifite abaturage basaga Miliyari 1.4, abakristi bakaba batarenga 2 % by’abaturage.
Innocent Kubwimana/Ubugingo.com


text:
urukwavu n'igikona
Urukwavu rwatonganye n'igikona, rurarakara cyane, rushaka kucyica. Ariko igikona kibibonye gityo, kirigurukira kiragenda. Urukwavu ruti « iki gisiga nagikinishije, mba nacyishe nkakirya. »
Nuko urukwavu rugerageza guhimba ubwenge bwo kuzacyica. Rujya, ahirengeye, aho ibikona byakundaga gutora. Ruhageze rubona Sakabaka, rurayibwira ruti « nubona igikona ukinyereke, uti « dore urukwavu rwapfuye. Nanjye ndiryamira nk'intumbi. » Sakabaka irarwemerera.
Muri ako kanya igikona kiraza. Sakabaka ikibonye irakibwira iti « dore urukwavu rwapfuye ngwino tujye kururya. » Igikona kiremera, kiti « hogi tugende. » Biragenda. Igikona kirarwegera kibwira Sakabaka, kiti « data atarapfa, yambwiye ko iyo urukwavu rwapfuye rushinga umurizo. None nduzi urunguru rwawurambitse, ni bite ? » Urukwavu rwumvise ayo magambo y'igikona rushinga akarizo. Igikona nacyo kibibonya kirigurukira kiti:" sinkiruriye narubonye ni ruzima rwose." Nuko urukwavu rubura igikona rutyo.
Si jye wahera hahera umugani.


text:
Burera: Ubuyobozi mu rugamba rwo kwimakaza umuco wo gutanga serivisi inoze
Ubuyobozi bw’akarere ka Burera burashishikariza ibigo bya leta n’ibyigenga bikorera muri ako karere gukomeza kugira umuco wo gutanga serivisi inoze ku babagana kuko ariwo muco ubereye abanyarwanda. Ku wa gatatu tariki ya 30/01/2013 ubuyobozi bw’akarere ka Burera bwasuye ibigo bitanga serivisi zitandukanye muri ako karere mu rwego rwo kureba uko bitanga izo serivisi kubabigana ndetse no kubigira inama. Bimwe mu bigo byasuwe byagaragaje intege nke mu guha serivisi nziza ababigana. Muri byo higanjemo iby’abikorera cyane cyane amaresitora ndetse n’utubari. Amwe mu resitora yasuwe hagaragajwe ko umwanda mu bikoni ndetse no mu bwiherero ukiri ikibazo, kuburyo abayagana uwo mwanda ushobora kubatera indwara. Utubari twasuwe hari bimwe byagaragaye bitagenda neza, aho hari kamwe muri utwo mu tubari twasuwe, kagaragaje isuku nke mu macumbi acumbikira abagenzi kuburyo nta n’ubwogero agira. Ibyo byatumye nyir’ako kabari asabwa gufunga ayo macumbi kugeza igihe akoze ibisabwa. Kabirigi Jean Marie Vianney umukozi w’ishami ry’imiyoborere myiza mu karere ka Burera avuga ko ibigo bitandukanye basuye bikagaragaza imitangire ya serivisi itanoze babigiriye inama kandi babisaba kwikubita agashyi bidatinze. Agira ati “Abikorera twabagiriye inama, abakiyubaka twabagiriye inama ko bakomeza kwiyubaka, abari bari mu nzira nziza, abatari bari mu nzira nziza tubabwira ko babikosora. Umuyobozi bw’akarere ka Burera bwari bwasabye abayobozi ndetse n’abakozi b’imirenge, ab’utugari ndetse n’ab’ibigo nderabuzima gushyira ku biro byabo amafoto yabo, ibyo bakora ndetse na nimero za telefone mu rwego rwo kuyobora ababagana. Hamwe na hamwe muri ibyo bigo byasuwe hagaragaye ko hari aho bitubahirijwe neza. Kabirigi yabasabye ko babikora byihuse batibagiwe gushyira ho udusanduku tw’ibitekerezo aho tutari. Gushishikariza abanyarwanda gutanga serivisi inoze kubabagana ni gahunda leta y’u Rwanda yihaye, ijyana n’iterambere ry’u Rwanda muri rusange.


text:
Rubavu: Ntazibagirwa umugore wamuyoboye ku mpano yo gushushanya
Niyonsaba Serge w’imyaka 28 wavukiye mu karere ka Rubavu yishimira intambwe amaze kugezwaho n’umwuga w’ubugeni, akaba atazanibagirwa zimwe mu nama yagiriwe n’abamubonyemo impano we atarayibonamo.
Muri bo harimo umugore yahuye na we ubwo yajyaga kwiga mu mwaka wa Kane aho yari yoherejwe muri Lycée de Kigali, akamuhumura amaso amusaba kujya kwagura impano yifitemo yo gushushanya.
Ibi byatumye areka kwiga amasomo asanzwe ajya kwiga gushushanya muri Ecole d’art ku Nyundo mu karere ka Rubavu ari na ho yakuye ubumenyi bwinshi bumufasha gukirigita ifaranga.
- Yanejejwe n’ifoto y’umugore w’uwahoze ari Minisitiri w’Intebe w’u Bwongereza Cherie Blair (Foto_ Gisubizo Gentil M.)
Yanejejwe n’ifoto y’umufasha w’uwahoze ari Minisitiri w’intebe w’u Bwongereza Madamu Tony Blair (Foto_ Gisubizo Gentil M.)
Kubera iyi mpano uyu munyabugeni hari byinshi yishimira amaze kugeraho, nko kuba ntawe yaka amafaranga akoresha mu gushaka ibikoresho binyuranye yifashisha ashushanya, kuba amaze kubaka urubuga rwe acururizaho ibihangano bye ku rwego mpuzamahanga,n’ibindi
Serge ati “Nakoze ifoto ya mbere ku mafaranga ibihumbi 40 none ubu nyikorera amadolari 100, ubu nshobora gukora igihangano mu gihe cy’umunsi umwe mu gihe mu myaka yashize nagikoraga ibyumweru bibiri, mfite abantu nsigaye nsangiza ku mpano yanjye nkabafasha kubigisha gushushanya no kurema ibishushanyo ikindi kandi nibeshejeho neza mu mujyi wa Kigali.”
Uyu musore abasha gushushanya umuntu amureba cyangwa yifashishije ifoto. Hari ingero nyinshi z’amasura y’abantu yashushanyije harimi n’iye ubwe.
Serge afite icyerekezo cyo guca ukubiri n’ubukode kubera impano yumva icyambere agomba kuzubaka inzu ye bwite agashyiramo (studio) aho azajya akorera, aho acururiza anamurikira ibihangano bye ndetse bikaba mpuzamahanga.
Ikindi, yifuza ko abafite amahoteli n’ibigo byijyenga ko bazajya bagura ibihangano nyarwanda bagaha agaciro abahanzi nyarwanda ntibapfukirane banapfobye impano zabo.
Kuri we yifuza ko hakwiye kujyaho urugaga rw’abanyabugeni mu Rwanda kugirango no mugihe habaye ikibazo runaka bagire ubuvugizi kandi hagashwa abato bafite inyota hazamurwa impano yabo yo gushushanya.
SRC:IMVAHO NSHYA


text:
Tiwa Savage uherutse gusinyana amasezerano n’inzu itunganya umuziki ya Jay Z.
Umuhanzikazi wigaruriye imitima ya benshi muri Nigeria Tiwa Savage akaba anaherutse kugirana amasezerano n’inzu itunganya umuziki y’umuhanzi w’umunyamerika Jay z, kuri ubu arajwe ishinga n’iterambere rye nyuma yo gutandukana n’uwari umugabo we Tee Billz akanafata icyemezo cyo kutazashaka undi mugabo.
Uyu muhanzikazi uherutse kandi gutangazwa na kimwe mu binyamakuru byo muri iki gihugu nk’umuhanzi w’umugore ukize kurusha abandi, kuri ubu yeruye agira ibyo atangaza ku itandukana rye n’umugabo we ndetse avuga bimwe mu byamukuruye mu minsi ya mbere bahuraga.
Ibi Savage yabitangaje nyuma y’uko hagiye havugwa amakuru atandukanye umugabo we amushinja kumuca inyuma.
Mu kiganiro yagiranye na Televiziyo imwe yo muri Nigeria, Tiwa Savage yavuze uko yabonaga Billz mu minsi ya mbere bagihura anamushimira uruhare rukomeye yagize mu buhanzi bwe.
Yagize ati: “ Umunsi wa mbere duhura, nabonaga ameze nk’uwirata, yari muremure,yirabura, ari mwiza kandi asa n’uwifitiye icyizere. Ibyo namubonagaho nawe ni byo yambonyeho, mu minsi ya mbere tumenyana sinahise mukunda, gusa we yambwiraga ko afite amahitamo abiri harimo kumfasha mu muziki wanjye (manager) cyangwa akangira umugore.”
Tiwa Savage yakomeje agira ati: “ Numvaga ntazi uko meze! Nabonaga yakunze cyane, numvaga ntateze gukundana na we, twaje guhitamo ko amfasha mu muziki wanjye (manager). Sinigeze nibona ndi mu rukundo hamwe na we gusa naje kugenda ngira ibyo muvumburaho bituma mwiyumvamo, twakoranye bya hafi bituma mpishura ko ari umugabo utuje."
Savage yavuze ko Tee Billz ari we wenyine wazamuye impano ye, kabone n’ubwo ngo yari afte akazi kenshi muri Los Angeles muri Leta zunze ubumwe za Amerika.
Nyuma y’uko Tiwa Savage na Tee Billz batandukaniye, kuri ubu Savage akomeje imishinga ye y’umuziki gusa yamaze kwerura ko nta gahunda afite yo gushaka undi mugabo.
Tee Billz wari umugabo wa Tiwa Savage ubusanzwe akora akazi ko gutunganya umuziki (producer) .
.


text:
lun.
03
oct.
2011
Iryo shuri ryashinzwe mu mwaka wa 2008 ku cyifuzo cy’Umwepisikopi wa Diyosezi ya BYUMBA. Ryigisha imyaka ibiri. Abamaze guhabwa impamyabumenyi ni 38.
Amasomo y’ibanze biga ni ajyanye na Bibiliya. Hari andi biga nayo abafasha mu buzima bwabo bwa gikiristu no kurushaho kumenya Kiliziya (dore ko baba baheruka kwiga neza bigira ugukomezwa ) : Amateka ya Kiliziya, Abakurambere ba Kiliziya, imigenzo myiza (morale), amateka rusange, Liturujiya n’Amasakaramentu.
Abarangije muri iri shuri bagenda bagira amahugurwa anyuranye ku buzima bwa gikiristu kugira ngo bongere ubumenyi ku byo bize, rimwe na rimwe bahurizwa hamwe bagakora umwitozo wa “Lectio Divina.” Inyigisho bahawe kandi zituma bahabwa ubutumwa na bagenzi babo babizeye kandi nabo bakaburangiza bishimye.
Mutagatifu JEROME ( YERONIMO): Amazina : Eusebius Hieronimus Sophronius
Mutagatifu Jérôme yavukiye i Dalmatia ( Ubungubu ni Yugosilaviya ) mu mwaka wa 340 ku babyeyi bakize. Yabatijwe mu mwaka wa 365. Kuva akiri muto ababyeyi be bamutoje imico myiza ya gikiristu, bikubitiraho rero ko bari n’abakungu maze bamwohereza mu mashuri y’i Roma aho yigiye ikibonezamvugo ( grammaire ) n’ubuhanga bwo kuvuga neza ( rhétorique ).
Yaje kwiga Ibyanditswe Bitagatifu muri Antiyokiya ( 374-379 ) n’ i Konstantinople ( 379-382 ). Yize neza ikigereki aza kwiga ndetse n’igihebureyi ; arangije kwiga yagiye muri Siriya ahamara igihe yibanira n’abamonaki, aho yahabereye umunyeshuri wa Gerigori w’i Naziyanze. Ni naho yaherewe ubusaseridoti. Aho muri Siriya Jérôme yaba yarahanduye ihwa ryari mu ijanja ry’intare maze na yo yemera kwibanira na we imyaka itari mike. Kubera ibibazo bimwe na bimwe byavutse hagati y’abamonaki ubwabo Jérôme yarahavuye yisubirira i Roma. Ahageze Papa Damase aramwakira amugira umunyamabanga mu biro bye mu mwaka wa 384.
Muri icyo gihe Jérôme yatuye Papa amavanjili ane yari amaze gusubiramo ( révision ). Mu iriburiro ( Préface yifatiye ku gahanga amakosa menshi yari muri Bibiliya abantu bari barashyizemo bandukura cyangwa bahindura nabi. Yifashishije ikilatini cyakera. Damase yapfuye mu mwaka wa 384, nuko Jérôme ava i Roma mu mwaka ukurikiyeho, maze muri 386 atura i Beterehemu.
Yimukanye n’abapfakazi bari barasazwe n’ubusabaniramana, bahoraga bashakashaka uko barushaho kwitagatifuza. Aho I Beterehemu baremye umuryango w’abihaye Imana. Jérôme na none yari yaramaze gusubiramo zaburi dusanga muri LXX. Aho I Betelehemu asubiramo zaburi ( 387-388 ). Muri icyo gihe kandi Jérôme yasubiyemo igitabo cya Yobu, Ibitabo by’amateka, Imigani na Mwene Siraki. Yifashishije ibitabo bya Origène. Ibyo gukomeza gusubiramo yarabihagaritse maze ahindura Bibiliya yose mu kilatini yifashishije igihebureyi. Iyo mihindurire ye bita «vulgate» nanubu iracyakoreshwa mu kiliziya. Yanditse kandi n’Ibitabo byinshi byiza, agerekaho n’amabaruwa menshi. Amwe muri ayo mabaruwa agera ku 117 arabitswe; 19 muri ayo yayandikiye Mutagatifu Agusitini akaba agifite inyandiko igaragara neza. Mu mateka ya Kiliziya Jérôme avugwa kuba umwe mu barimu ba Kiliziya b’ibirangirire akaba ndetse bitewe n’igihe yabayeho ari n’umukurambere wa Kiliziya. Yitabye Imana muri 419. Abo abereye umurinzi: Abashakashatsi b’iby’amateka yakera ( archéologues ), Abashyingura inyandiko ( archivistes ), Abiga Bibiliya, Abakora muri Bibiliyoteke ( Bibliothécaires ), za Bibiliyoteke ( Bibliothèques ), Abanyeshuri, Ni umurinzi wa Quebec muri Kanada, Ni umurinzi kandi w’abahindura indimi (traducteurs).
INYIGISHO YA PAPA BENEDIGITO WA 16 YATANZE KU ITARIKI YA 14/11/2007 KURI MUTAGATIFU JÉRÔME
Bavandimwe nkunda cyane,
Mutagatifu Jérôme yaranzwe no kwiga Bibiliya ndetse umwe mu bambanjirije, Papa Benedigito wa 15 yamufashe nk’umwarimu waminuje mu gusobanura Ibyanditswe Bitagatifu. Jérôme agaragaza ibyishimo n’akamaro mu gusobanura kenshi ibiri muri Bibiliya: « N’ubwo ukiri hano ku isi, ntiwumva wituriye mu ngoma y’ijuru igihe wihatira gusoma ibiri muri Bibiliya, igihe ubizirikana, igihe nta kindi kindi ushakisha »? ( Ep 53,10 ). Mu by’ukuri kuganira n’Imana wifashishije Ijambo ryayo ni bumwe mu buryo bwo kubana n’ijuru. Ni ukuvuga ko Imana turi kumwe. Kumenya ibiri muri Bibiliya, cyane cyane isezerano rishya ni ikintu cya ngombwa mu bemera; kuko « kutamenya Ibyanditwe bitagatifu ari ukutamenya Kristu». Iyi nteruro yamamaye tuyikesha Jérôme, ndetse n’inama Nkuru ya Kiliziya yabereye i Vatikani ubugira kabiri aho itubwira ku Ijambo ry’Imana yasubiyemo iyo nteruro. Jérôme wari waratwawe n’Ijambo ry’Imana yaribazaga ati: « Washobora kubaho ute udafite icyo uzi kuri Bibiliya, yo wigiraho kumenya Kristu We buzima bw’Abemera»( Ep 30,7 ). Bibiliya yo «gikoresho Imana yifashisha kugira ngo ivugane n’abemera» ( Ep 133,13 ) idutera umwete kandi ikatubera isoko y’ubuzima bwa gikiristu mu bihe binyuranye no kuri buri muntu. Gusoma Ibyanditswe bisobanura kuganira n’Imana: Kuvuga no kuzirikana Ibyanditswe Bitagatifu bituma umuntu aba umunyabwenge n’intajegajega. Mu by’ukuri kwinjira cyane mu Ijambo ry’Imana bisaba umwitozo uhoraho. Jérôme yagiriye inama Padiri Neposiyani agira ati: « Soma kenshi cyane Ibyanditswe Bitagatifu; Igitabo gitagatifu gihoze mu biganza byawe byaba ari akarusho. Ni byo wigiramo ibyo ugomba kwigisha» ( Ep 57, 7 ). Yagiriye inama umuromanikazi Leta ku burere agomba guha umukobwa we : « Ujye umenya neza buri munsi ko hari ahantu yize mu Byanditse Bitagatifu… Amaze kuvuga isengesho ajye akurikizaho gusoma, yamara gusoma agakurikizaho isengesho,… Nakunde Ibyanditswe Bitagatifu aho kwirukira amasaro n’imyenda ya hariri» (Ep 107,9.12 ). Kuzirikana no kwiga Ibyanditswe bituma umutima uguma mu gitereko. Gusenga cyane tubikuye ku mutima no kwemera kuyoborwa na Roho mutagatifu bituma tubasha gusobanukirwa na Bibiliya: « Mugusobanura Ibyanditswe Bitagatifu dukenera buri gihe kuyoborwa na Roho Mutagatifu»( In Mich 1, 1,10,15 ).
Gukunda byahebuje Ibyanditswe Bitagatifu byaranze ubuzima bwa Mutagatifu Jérôme; urwo rukundo yaharaniye no kurubyutsa mu bakiristu. Yigeze kubwira uwo yayoboraga kuri Roho: « Kunda Ibyanditswe Bitagatifu nawe ubuhanga buzagukunda, bikunde n’umutima urangwa n’urugwiro nabyo bizakurinda; byubahirize maze uzabone ukuntu biguhobera; bizakubera nk’inigi zawe ndetse n’amaherena y’ugutwi ( Ep 130,20 )
Arongera ati: “ kunda kwiga Ibyanditswe Bitagatifu bizagufasha kuzirana n’ibibi bituruka ku mubiri ( Ep 125,11 ).
Kuri Jérôme uburyo budufasha gusobanukirwa n’Ibyanditswe Bitagatifu ni ukugendera ku nyigisho z’abayobozi ba Kiliziya. Ntabwo dushobora gusoma Bibiliya twenyine. Hari ibyo tudashobora kwisobanurira kuburyo dushobora kuyoba. Bibiliya yanditswe n’umuryango w’Imana kandi yandikirwa umuryango w’Imana, ubibwirijwe na Roho Mutagatifu. Ni muri uwo mushyikirano hamwe n’umuryango w’Imana dushobora kwinjira m’ ukuri Imana ishaka kutubwira.
Kuri Jérôme, gusobanura by’ukuri Bibiliya bigomba kugendana buri gihe n’ukwemera kwa Kiliziya gatolika. Iki gitabo rero ni ijwi ry’umuryango w’Imana uri mu rugendo kandi ni mu kwemera gusa k’uwo muryango tugize dusobanukirwa n’Ibyanditswe Bitagatifu. Yashishikarizaga ashimitse agira ati: « Komeza wizike cyane ku nyigisho z’uruhererekane wigishijwe kugira ngo ubashe gutanga inama ukurikije inyigisho nyakuri kandi wamaganire kure abanyuranya nazo»( Ep 52,7 ). By’umwihariko Kristu yashinze Kiliziya ye kuri Petero, «buri mukiristu agomba kugirana ubumwe n’icyicaro cya Petero. Nzi ko Kiliziya yubatswe kuri urwo rutare» Ep 15,2 ). Jérôme yareruye aravuga ati: « Ndi kumwe na buri wese wunze ubumwe n’icyicaro cya Petero» ( Ep 16 ).
Jérôme ntiyirengagije kandi uruhande rw’imigenzo myiza ( éthique ). Yibutsa kenshi guhuza ubuzima n’Ijambo ry’Imana. Kuyoborwa kenshi n’Ijambo ry’Imana ni byo bituma turushaho kuryumva. Uko guhuza Ijambo ry’Imana n’ubuzima bwacu ni ikintu cy’ingenzi kuri buri mukiristu, by’umwihariko ku mwigisha kugira ngo ibikorwa bye bitanyuranya n’ibyo avuga, bigatuma abura uko yifata.Ni yo mpamvu agira inama Padiri Neposiyani ati:« Ibikorwa byawe ntibikanyomoze amagambo yawe kugira ngo igihe wigisha mu kiliziya ntihagire n’umwe ubyibazaho mu mutima we. Kuki udakora gutyo? Rwose birashekeje kubona umwarimu wigisha gusiba mu gihe we inda ye yayujuje. Erega n’umujura ashobora kurwanya mu bandi ubugugu; ariko rero mu musaseridoti wa Kristu umutima n’amagambo biragendana» ( 52,7 ). Mu yindi baruwa Jérôme yaragize ati: «N’ubwo umuntu yatanga inyigisho y’agatangaza, iyo umutima we umucira urubanza yumva akozwe n’isoni» ( Ep127, 4 ). Kuri iyi ngingo nanone abona ko Ivanjili igomba kugaragarira mu myitwarire y’urukundo nyarwo, kuko ishusho ya Kristu iba iri muri buri kiremwa muntu. Urugero igihe yabwiraga Padiri Pawulini wari ugiye kuba umwepisikopi, yamugiriye inama agira ati: « Ingoro nyayo ya Kristu ni umutima w’umukiristu. Taka iyo ngoro, yigire nziza, ba ariho ushyira amaturo yawe hanyuma wakire Kristu. Waba ufite ntego ki mukwambika amabuye y’agaciro, mu gihe Kristu yicirwa n’inzara mu mukene» ( Ep 58,7 ). Jérôme arongera ati: « Ni ngombwa kwambika Kristu mu bakene, kumusura mu barwayi, kumugaburira mu bashonji, kumucumbikira mu batagira aho bikinga» ( Ep130,14 ). Urukundo rwa Kristu rushyigikiwe no kwiga no kuzirikana rutuma dutsinda ingorane. Dukunde Yezu Kristu, duharanire kunga ubumwe na we; icyo gihe n’icyari kidukomereye kizatworohera.
Jérôme yadusigiye inyigisho nziza cyane ku kwigomwa k’umukiristu. Aributsa ko kugira ngo umuntu agere ku butungane bisaba ugushishoza guhoraho, kwibabaza kuburyo bunyuranye, mu bwiyoroshye no mu bwitonzi, umurimo w’ubwenge cyangwa gushishikarira umurimo w’amaboko kugira ngo yirinde ubunebwe ariko cyane cyane akubaha Imana. Ntagishimisha Imana kurusha kubaha ariwo mugenzo umwe rukumbi w’ikirenga. Kujya mu ngendo nyobokamana nabyo biri mubifasha kwigomwa. Jérôme yashishikarije ingendo nyobokamana ku butaka butagatifu, aho bakirwaga kandi bagacumbikirwa mu mazu yubatse hafi y’ikigo cy’abamonaki; umugore wo mu muryango ukomeye witwaga Pawola Jérôme akaba yari amubereye umuyobozi wa roho yagize uruhare rugaragara mu gutera inkunga izo ngendo.
Ntawakwibagirwa uruhare Jérôme yagize mu nyigisho za gikiristu nk’umwarimu. Yihatiye kwigisha umutima ugomba guhinduka ingoro ya Nyagasani, ari ryo buye ry’agaciro gakomeye mu maso y’Imana. Yatanze inama zo kuwurinda ikibi n’icyatuma ucumura.
Yatanze inama zo kugendera kure ubucuti bukurura ubuhabara. Ashishikariza ababyeyi gushakira abana babo ahantu hatunganye kandi hateye abana ibyishimo kugira ngo bibashishikarize kwiga no gukora. Ababyeyi nibigishe abana gutsinda ibibazo, babagira inama yo kugirana hagati yabo imyitwarire myiza. Yaje kwifashisha interuro yari yarumvanye Publius Syrus akiri ku ntebe y’ishuri : « Bizakugora gukosora ibyo bintu urimo kugenda ugira akamenyero ntacyo wikanga ». Ababyeyi ni bo bafite umwanya wa mbere, ni bo barimu ba mbere b’ubuzima. Jérôme abyumvikanisha abwira nyina w’umwana atibagiwe na se : « Azakubonemo umwigisha we, ubuto bwe butaragira icyo bumenya bukurangamire butangaye. Haba muri wowe haba ndetse no muri se ntazigere abonamo imyitwarire yamugusha mu cyaha, niba ashobora kubyigana. Mwibuke ko mushobora kumwigisha neza mwifashishije ingero n’ibyo muvuga. Jérôme nk’umwarimu yahaye agaciro uburezi nyabwo kandi bwuzuye kuva umwana akivuka, uruhare rwihariye rw’ababyeyi, uburere nyobokamana n’ubw’imigenzo myiza, kwiga kugira ngo umuntu arusheho kuba umuntu.
Ikindi yagarutseho mu gihe cya kera batahaga agaciro ni iterambere ry’umugore ; yumvaga ko nawe agomba guhabwa uburere bwuzuye, kurerwa kimuntu, uburere bwo mu ishuri, uburere mu by’iyobokamana no kumutoza umwuga uzamubeshaho. Natwe tubona ko muri iki gihe uburere bwa muntu kuburyo bwuzuye ari ubuganisha ku Mana no ku bantu ; ni cyo kintu nyakuri mu iterambere, amahoro, ubwiyunge no kwamaganira kure ihohoterwa. Mu burere imbere y’Imana n’imbere y’abantu ni Ibyanditswe Bitagatifu biduha icyerekezo n’umuntu nyakuri.
Ntitwasoza ibi bisobanuro ku Mukurambere wa Kiliziya tutavuze umuganda yatanze mukubungabunga bimwe mu biranga umuco wa kera w’Abayahudi, Abagereki, n’Abaromani, igihe ubukiristu bwari bumaze kuvuka. Jérôme yahaye agaciro ubugeni n’amarangamutima dukesha amashusho yabonekaga mu bihe bya kera by’Ingoma y’Abagereki n’Abaromani, bituma umuntu yigisha umutima we n’amarangamutima akwiye.
By’umwihariko Ijambo ry’Imana ni ryo ryafashe umwanya wibanze mu buzima bwe no mu butumwa bwe. Ijambo ry’Imana ryereka umuntu inzira y’ubuzima, rikamuhishurira amagambo y’ubutungane.
Tumushimiye tubikuye ku mutima kubera ibyo byose cyane cyane muri iyi si y’iki gihe.
Ngiyo inyigisho ya Papa Benedigito XVI kuri Mutagatifu Jérôme mu nyigisho ye isanzwe atanga buri wa gatatu (Adience générale) yo ku wa 14/11/2007.
Yahinduwe mu Kinyarwanda na Padiri Donat NSABIMANA.
Ishuri rya Tumenye Bibiliya rya Paruwasi Gituza
ryitiriwe Mutagatifu Jérôme
Iryo shuri ryashinzwe mu mwaka wa 2008 ku cyifuzo cy’Umwepisikopi wa Diyosezi ya BYUMBA. Ryigisha imyaka ibiri. Abaryigamo bahabwa inyigisho rimwe mu cyumweru. Abamaze guhabwa impamyabumenyi ni 38.
Amasomo y’ibanze biga ni ajyanye na Bibiliya. Hari andi biga nayo abafasha mu buzima bwabo bwa gikiristu no kurushaho kumenya Kiliziya (dore ko baba baheruka kwiga neza bigira ugukomezwa ) : Amateka ya Kiliziya, Abakurambere ba Kiliziya, imigenzo myiza (morale), amateka rusange, Liturujiya n’Amasakaramentu.
Abarangije muri iri shuri bagenda bagira amahugurwa anyuranye ku buzima bwa gikiristu kugira ngo bongere ubumenyi ku byo bize, rimwe na rimwe bahurizwa hamwe bagakora umwitozo wa “Lectio Divina.” Inyigisho bahawe kandi zituma bahabwa ubutumwa na bagenzi babo babizeye kandi nabo bakaburangiza bishimye.


text: Ndi Bonny Buranga, umuhanzi w’umunyarwanda, ndirimba mu njyana ya RNB. Amazina yanjye nyakuri ni Buranga Boniface. Navukiye mu Ntara y’I Burengerazuba mu Karere ka Nyamasheke mu Murenge wa Shangi. Navutse ku itariki 12 Kamena 1989. Ababyeyi banjye ni Protais Bunyenzi na Beatrice Mukayiranga, nkaba ndi imfura mu muryango w’abana batatu. Ndi ingaragu, niga muri Kaminuza nkuru y’u Rwanda ishami rya Kigali mu itangazamakuru n’itumanaho mu mwaka wa gatatu. Amashuri yisumbuye nayize muri Petit Seminaire St Aloys i Rusizi no muri E.S.Tyazo i Nyamasheke. Uko Bonny Yinjiye mu buhanzi Intangiriro y’umuziki wanjye nyikomora mu iseminari, aho niga mu mwaka wa kabiri gusa nari ndi umwe mu bayobozi ba korali (chorale) yaho kubera impano ikomeye nari mfite muri muzika cyane cyane iyo guhimba indirimbo... soma ibindi


text:
“Tukiri abanyantege nke, mu gihe gikwiriye Kristo yapfiriye abanyabyaha…ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha.” Abaroma 5:6-8.
Mu bintu bibabaza harimo no kugira umwenda, iyo ufitiye umuntu umwenda uhora wumva nta mahoro ufite, ushobora kumva udashaka kuba wabonana n’uwo ufitiye ideni niyo we nta kibazo yaba agufiteho.
Nta kintu kiruhura umuntu ufite umwenda nko kubona ubwishyu, mu yandi magambo umwenda uravuna cyane kandi urababaza cyane. Hari inkuru y’umugabo wari umusinzi kandi agakunda kurwana igihe cyose, umunsi umwe yasinze akubita umuntu amurenganyije aranamukomeretsa bituma polisi imufata imushyikiriza ubutabera. Umugabo yahamwe n’icyaha bamuca amafaranga y’igihano kandi umucamanza avuga ko natayabona ngo ayatangire igihe bazamufunga bakagerekaho n’ibindi bihano.
Mu gihe cy’urwo rubanza, uwakorewe icyaha nawe bari bamutumyeho kugira ngo amenye uko urwo rubanza rwaciwe, amazekumva ko umucamanza aruciye, areba agahinda uwamukoreye icyaha afite, niko guca inyuma mu ibanga yegera umucanza aramubwira ati” ndishyurira uriya mugabo izahabu n’igihano mu muhaye” amafaranga arayishyura yose uko yakabaye.
Umucamanza arumirwa ariko nta kundi byari kugenda kuko umwenda w’uwakoze icyaha wari wishyuwe. Umucanza yaraje atangariza uwari waciwe igihano cy’icyaha cye ko nta mwenda agifite kuko bamwishyuriye.
Uwari wakatiwe icyo gihano yagize ngo baramukinisha kuko we yibwiraga ko nta muntu n’umwe ushobora kumwitaho ngo amuhe agaciro, niko kubaza ati” njyewe nishurirwa? Nakwishyurirwa nande se?” umucamanza arraterura aramubwira ati” wa mugabo wakomerekeje niwe wakwishyuriye igihano cyawe”.
Ese ari nkawe urumva wamera gute? Amarira menshi niyo yaratembye abura uko abijyenza, niko kujya kwegera wa mugabo yahemukiye amufata mu kiganza amusaba imbabazi kandi aranamushimira cyane. Uko niko Yesu Kristo nawe yatwishyuriwe igihano cyacu maze arongera aduhuza n’Imana, n’ubwo uwari wakoze icyaha yagombaga guhanwa ariko yahise abona umuntu wo kumwishyurira bityo abona amahoro kuko umwenda wari ukuweho.
Imana nayo mu butabera bwayo ishyiraho ibihano ariko iyo wacumuye ukamenya ko hari uwakwishyuriye ugasaba imbabazi bituma igihano cyawe gikurwaho. Kubera urukundo Imana idukunda, yohereje Umwana wayo kuri iyi si; Kristo yishyiraho igihano gikwiye ibyaha byacu. Abambwa ku musaraba kugira ngo uzamugarukira, akemera ibyaha bye akabisabira imbabazi, akamwizera, azakizwe.


text:
jeu.
17
mai
2012
ISOMO RYA MBERE
Igitabo cy’Ibyakozwe n’Intumwa (Intu 1, 1-11)
1Tewofili we, mu gitabo cyanjye cya mbere nanditse ibyo Yezu yakoze n’ibyo yigishije byose, kuva mu ntangiriro 2kugera ubwo ajyanywe mu ijuru, amaze guha intumwa yari yaritoreye amabwiriza ye, abigirishije Roho Mutagatifu. 3Ni na bo yari yariyeretse nyuma y’ibabara rye ari muzima, abihamya akoresheje ibimenyetso byinshi. Nuko ababonekera mu minsi mirongo ine, abaganirira iby’Ingoma y’Imana.
4Igihe yariho asangira na bo, abategeka ko batazatirimuka i Yeruzalemu, ahubwo ko bazahategerereza ibyo Imana Data yasezeranye. Arababwira ati «Ni na byo mwanyumvanye : 5ngo Yohani yabatirishije amazi, naho mwebwe muzabatirizwa muri Roho Mutagatifu nyuma y’iminsi mikeya.»6Nuko bakaba bateraniye hamwe, maze baramubaza bati «Nyagasani, ubu se ni ho ugiye kubyutsa ingoma ya Israheli?» 7Arabasubiza ati «Si mwebwe mugenewe kumenya ibihe n’amagingo Data yageneye ubutegetsi bwe bwite, 8ahubwo mugiye guhabwa imbaraga za Roho Mutagatifu uzabazamo, bityo muzambere abahamya i Yeruzalemu, muri Yudeya yose no muri Samariya, ndetse no kugera ku mpera y’isi.»
9Amaze kuvuga atyo azamurwa mu ijuru bamureba, maze igicu kiramukingiriza ntibongera kumubona. 10Uko bagahanze amaso ejuru Yezu amaze kugenda, babona abantu babiri bambaye imyambaro yererana bahagaze iruhande rwabo. 11Barababaza bati «Yemwe bagabo b’i Galileya, ni iki kibahagaritse aho mureba mu ijuru ? Yezu uwo ubavanywemo akajyanwa mu ijuru, azaza nk’uko mumubonye ajya mu ijuru.»
ZABURI (Zab 47 (46), 2-3, 6-7, 8-9)
Inyik/ Imana izamutse bayiha impundu,
Uhoraho azamutse avugirwa n’impanda.
Miryango mwese nimukome yombi,
musingize lmana mu rwamu rw’ibyishimo,
kuko Uhoraho, Umusumbabyose ari Ruterabwoba,
akaba Umwarni w’igihangange ku isi yose. “
Imana izamutse bayiha impundu,
Uhoraho azamutse avugirwa n’impanda.
Nimucurangire Uhoraho, nimucurange !
Nimucurangire Umwami wacu, nimucurange !
Kuko Imana ari yo mwami w’isi yose ;
nimucurange mwimazeyo mubyamamaze.
Uhoraho ni Umwami ugenga amahanga,
Imana itetse ku ntebe yayo yuje ubutungane.
ISOMO RYA KABIRI
Ibaruwa Mutagatifu Pawulo Intumwa yandilie Abanyefezi (Ef 4,1-16)
Bavandimwe, 1ubu rero jyewe uri ku ngoyi nzira Nyagasani, ndabinginga ngo mugenze mu buryo bukwiranye n’ubutore bwanyu: 2nimubane mu rukundo, murangwe n’ubwiyoroshye, n’ituze n’ubwiyumanganye, mwihanganirane muri byose, 3kandi mwihatire kugumana umutima umwe ubahuza mu mahoro.
4Nk’Uko Umubiri ari umwe na Roho akaba umwe, ni na ko mwahamagariwe gusangira ukwizera kumwe. 5Nyagasani ni umwe, ukwemera ni kumwe, batisimu ni imwe; 6n’lmana ni imwe Yo Mubyeyi wa bose, usumba bose, agakorera muri bose kandi agatura muri bose.
7Buri wese muri twe yahawe ingabire ye bwite, uko Kristu yayimugeneye. 8Ni cyo gituma mu Byanditswe hari ahavuga ngo «Yarazamutse atumbagira ashoreye imbohe, maze aha abantu ingabire». 9Kuba yarazamutse bivuga iki, atari uko yabanje kumanuka akagera ku isi yacu? 10Uwari waramanutse ni na We wazamutse mu bushorishori bw’ijuru kugira ngo aganze muri byose. 11Ni na We wahaye bamwe kuba intumwa, abandi abaha kuba abahanuzi, abandi abaha kuba abogezabutumwa, abandi abaha kuba abashumba cyangwa se abigisha. 12Nguko uko yatunganyije abatagatifujwe be, anabategurira gukomeza umurimo bashinzwe wo kungura umubiri wa Kristu, 13kugeza igihe twese tuzunga ubumwe mu kwemera no mu kumenya Umwana w’Imana, tukazaba abantu bashyitse bageze ku rugero ruhamye, ruyingayinga igihagararo cya Kristu.
14Ubwo rero ntituzaba tukiri abana basabayangwa, maze ngo twangaranwe n’umuyaga ubonetse wose w’inyigisho ziturutse ku buhendanyi bw’abantu no ku buriganya bwabo bubayobya. 15Ahubwo nitubaho mu rukundo rutaryarya, tuzakura kandi twiyongere ubudahwema twifatanyije na Kristu utubereye umutwe. 16Ni We uha umubiri wose gutera hamwe mu ngingo nyinshi ziwugize, zikawutunga, zikawucunga, buri rugingo ku rugero rwarwo, akanawuha gukura no kwiyubaka mu rukundo.
IBANGONDIRIMBO RI1IZA IVANJILI (Zab 47 (46), 6a.10d)
Alleluya Alleluya.
Imana izamutse bayiha impundu,
yatumbagiye hejuru ya byose.
Alleluya.
IVANJILI
+ Mariko (Mk 16, 15-20)
Yezu amaze kuzuka yabonekeye ba Cumi n’umwe, arababwira ati 15«Nimujye mu isi hose, mwamamaze Inkuru Nziza mu birernwa byose. 16Uzemera akabatizwa azakira; utazemera azacibwa. 17Dore kandi n’ibimenyetso bizaranga abazaba bemeye: mu izina ryanjye bazirukana roho mbi, bazavuga indimi nshya, 18bazafata inzoka; nibagira kandi icyo banywa cyica nta cyo kizabatwara; bazaramburira ibiganza ku barwayi bakire.» 19Nuko Nyagasani Yezu amaze kubabwira atyo ajyanwa mu ijuru, maze yicara iburyo bw’lmana. 20Naho bo bajya kwigisha hose. Nyagasani yabibafashagamo, kandi ijambo ryabo akarikomeresha ibimenyetso byariherekezaga.


text:
Gakenke: Kumenya akamaro ko kuzigama byabagiriye akamaro gakomeye cyane
Kumenya akamaro ko kuzigama byatumye abaturage batuye mu murenge wa Gakenke mu karere ka Gakenke bashobora kwiteza imbere kandi nyamara ngo mbere batarashoboraga kuba bakwibikira amafaranga ngo azagwire bitewe nuko bahitaga bayakoresha ibindi kandi batateganyije
Ngo kuba baramenye akamaro ko kuzigama kandi byanatumye bizera umutekano w’amafaranga yabo kuko mbere n’umujura yashoboraga kuba yayatwara cyangwa akangirikira mu nzu.
Devota Mukamusoni wo mu kagari ka Rusagara asobanura ko mbere ataratangira kwizigamira yabonaga amafaranga akayajyana mubindi kuburyo atashoboraga gukenera ikintu ngo abe yakigurira gusa ariko ngo kuva aho atangiriye kwizigamira ubuzima bwe bwarahindutse
Ati “aho nizigamiriye rwose byangejeje kuri byinshi kuko hari ibintu nagezeho, naguze agasambu, maze no kubaka inzu hano hepfo mu’isantere ya Gakenke ariko ntari nazigama ngo njye muri Sacco kubikamo, amafaranga narayabonaga nkumva umwenda mwiza nawugura, mugihe ubungubu rwose ndayabona nkabanza nkatuzigama tukagwira nkareba icyo nyakoresha”
Juvenali Rumaziminsi utuye mu murenge wa Gakenke avuga ko mbere yabikaga amafaranga mu rugo hakaba hari n’igihe yahangirikiraga kubera uburyo yabaga abitsemo gusa ngo uyu munsi akamaro yabonye ko kwizigamira mu bigo by’imari kamaze kumugeza kuri byinshi nkuko abyemeza.
Ati “mfite aho maze kwigeza kuko mfite amanzu impande y’umuhanda kandi mbere amafaranga narayabikaga agasazira no munzu ariko ubungubu muri banki ndagenda nkajya kuyaka nkubaka amazu kandi bakaba bashobora kunguriza nkaguramo n’ibindi”
Umuyobozi w’akarere ka Gakenke wungirije ushinzwe ubukungu n’iterambere Odette Uwitonze asobanura ko hari imirenge ikigaragaza intege nkeya mu gukorana n’ibigo by’imari kuburyo abashishikariza kugana ibigo by’imari kuko ari ngombwa kugirango abantu barusheho gutter imbere
Ati “kwizigamira ni ngombwa, kugirango uteganyirize ejo hazaza, kandi nanone amafaranga abashe kuboneka muri ibyo bigo by’imari dukorana nabyo, bityo abafata inguzanyo babone icyo bakoresha, babasha gushora mu mishinga minini ifatika dukomeze duharanire kwiteza imbere”
Mubijyanye n’uburyo abaturage bakorana n’ibigo by’imari, mu karere ka Gakenke bamaze kugera ku kigereranyo cya 73% kandi bakaba baharanira kuzagera mu mwaka wa 2018 bageze kuri 80%


text:
sam.
07
juil.
2012
ISOMO RYA MBERE
Igitabo cy’Umuhanuzi Ezekiyeli (Ezk 2, 2-5)
2Ijwi numvaga rikivuga, umwuka unyinjiramo, utuma mpagarara maze numva uwamvugishaga. 3Arambwira ati «Mwana w’umuntu, ngutumye ku Bayisraheli, kuri ibyo birara byanyigometseho. Bo n’ abasekuruza babo banyigometseho kugeza uyu munsi. 4Urwo rubyaro rufite umutwe ukomeye n’umutima unangiye; ndugutumyeho ngo uzarubwire uti ‘Ni ko Nyagasani Uhoraho avuze.’ 5Bakumva cyangwa batakumva, kuko ari inyoko y’ibirara, ariko nibura bazamenya ko barimo umuhanuzi.»
ZABURI (Zab 123 (122), 1-2a, 2bcd, 3-4)
Inyik/ Amaso yacu tuyahanze Uhoraho, dutegereje ko ari butugiriIe impuhwe.
Nubuye amaso ari wowe ndangamiye,
wowe uganje mu ljuru,
nk’uko abagaragu bahanga amaso
ibiganza bya shebuja.
Nk’uko umuja adakura amaso
Ku kiganza cya nyirabuja,
ni na ko natwe amaso twayahanze
Uhoraho Imana yacu,
dutegereje ko ari butugirire impuhwe.
Tugirire impuhwe, Uhoraho, tugirire impuhwe,
kuko twahagijwe agashinyaguro!
Tumaze guhazwa agasuzuguro k’abirasi,
n’agashinyaguro k’abikuza.
ISOMO RYA KABIRI
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 12,7-10)
Bavandimwe, 7kugira ngo ibintu bihanitse nahishuriwe bitantera kwirarika nashyizwe umugera mu mubiri, ari yo ntumwa ya Sekibi ngo ijye inkubita nirinde kwikuza. 8Ibyo byatumye nsaba Nyagasani gatatu kose ngo ayinkize. 9Maze aransubiza ati «Ingabire yanjye iraguhagije; kuko ububasha bwanjye bwigaragariza cyane cyane mu banyantegenke.» Ni yo mpamvu mpisemo kwiratira mu ntege nke zanjye, kugira ngo ububasha bwa Kristu bunyituriremo. 10Bityo mpimbarirwe mu ntege nke zanjye, mu bitutsi, mu mage, mu bitotezo no mu ihagarikamutima mbigirira Kristu. Kuko igihe cyose mba mfite intege nke, ari bwo nyine mba nkomeye.
IBANGONDIRIMBO RIBANZIRIZA IVANJILI (Lk4,18)
Alleluya Alleluya.
Nyagasani yohereje Yezu Umugaragu we,
Kugira ngo ageze ku bakene Inkuru Nziza y’agakiza.
Alleluya.
IVANJILI
+ Mariko (Mk 6, 1-6)
Muri icyo gihe 1Yezu ajya mu karere k’iwabo, abigishwa be baramukurikira. 2lsabato igeze atangira kwigishiriza mu isengero. Abenshi ngo bamwumve baratangara cyane bati «Biriya avuga byose abikura he? Buriya buhanga afite na biriya bitangaza akora, abikomora he? 3Uriya si wa mubaji tuzi mwene Mariya ; akaba umuvandimwe wa Yakobo na Yozefu, na Yuda na Simoni? Na bashiki be ntitubatunze?» Ibyo bibabera intandaro yo kumwanga. 4Yezu arababwira ati «Nta handi umuhanuzi asuzugurwa uretse mu gihugu cye, muri bene wabo no mu rugo iwabo.» 5Ntiyashobora kuhakorera igitangaza na kimwe, uretse gukiza abarwayi bakeya abaramburiraho ibiganza. 6Maze atangazwa no kutemera kwabo. Yazengurukaga insinsiro zihegereye yigisha.


text:
Abatorewe kuyobora akarere ka Burera ni bantu ki ?
Uwambajemariya Florence Akarere ka Burera kabonye abayobozi bashya batatu, guhera ku wa gatanu tariki ya 26 Gashyantare 2016, basimbuye abarangije manda. Uwambajemariya Florence niwe watorewe kuba umuyobozi More...
Urubyiruko ngo rukeneye ubuvugizi buhamye
Urubyiruko rwo muri Burera Urubyiruko rwo mu karere ka Burera ruhamya ko rwizeye ubuvugizi buhamye binyuze mu bo rwitoreye bazaruhagararira mu buyobozi. Uru rubyiruko rutangaza ko ubuvugizi buhamye aricyo kintu More...
Burera: Ntibakeneye umuyobozi uzabasubiza inyuma
Sembagare yemeza ko ubumwe aribwo buzatuma batera imbere Abaturage bo mu karere ka Burera bavuga ko batifuza umuyobozi uzabasubiza inyuma kandi akarere kabo kari mu nzira y’amajyambere. Abanyaburera batangaza More...
Burera: Abayobozi b’imidugudu baributswe mu iterambere
Abayobozi b’imidugudu bo mu karere ka Burera barishimira ko nabo bagiye kujya bagezwaho ibikorwa by’iterambere nkuko bigenda ku bandi baturage. Aba bayobozi batangaza ibi mu gihe ubuyobozi bw’akarere More...
Burera: Bifuza ko Perezida yajya atorerwa manda y’imyaka 7, umubare wa manda ukavaho
Abaturage batandukanye bo mu karere ka Burera bifuzza ko ingingo ya 101 y’itegeko nshinga ry’u Rwanda yavugururwa ubundi ikandikwa ko perezida wa Repubulika yajya atorerwa manda y’imyaka irindwi, More...
Kinyababa: abaturage, Ngo ntibifuza gucuka kandi ibere ariho riryoshye
Abaturage bo mu murenge wa Kinyababa mu karere ka Burera, barifuza ko ingingo ya 101 y’itegeko nshinga ry’u Rwanda yahinduka Perezika Paul Kagame agakomeza kuyobora ngo kuko “ntibifuza gucuka More...
Burera in renewed bid to attract more contributions for Agaciro Fund
The Burera district vice mayor for finance and economic development Joseph Zaraduhaye said that the district is in a renewed bid to attract more contributions towards the Agaciro development fund. Vice Mayor Joseph More...
Burera: Barashishikarizwa gukomeza gutanga umusanzu mu kigega Agaciro
Umuyobozi bw’akarere ka Burera burashishikariza abikorera bo muri ako karere ndetse n’abanyaburera muri rusange gukomeza kugira uruhare mu guteza imbere u Rwanda batanga umusanzu wabo mu gushyigikira More...
Burera: Ko bahora bamena ibiyobyabwenge, bizacika burundu ryari?
Ubuyobozi bw’akarere ka Burera butangaza ko kuba muri ako karere hakunze kugaragara igikorwa cyo kumena ibiyobyabwenge birimo kanyanga, bigaragaraza ko hashyizweho imbagara nyinshi mu kubirwanya. Ubu buyobozi More...
Rwamagana: Kwibukira ku mudugudu ngo byatumye abaturage babyumva nk’ibyabo
Abaturage b’Akarere ka Rwamagana baravuga ko bishimiye ko ibikorwa byo kwibuka ku nshuro ya 21 jenoside yakorewe Abatutsi mu mwaka wa 1994, byabereye ku rwego rw’umudugudu ngo kuko byatumye abaturage More...


text:
Ngororero: Uburyo bushya bwo gutoza Itorero ry’Igihugu buzegereza indangagaciro abaturage
Nyuma y’uko hashyizweho uburyo bushya bwo gutoza intore zo ku rugerero, abatuye akarere ka Ngororero basanga bizatuma abaturage benshi begerezwa amahirwe yo gusobanukirwa n’indangagaciro na kirazira More...
Rusizi: Uburyo bwo gutoza intore zo kurugerero bugiye guhinduka
Kugirango ibikorwa by’intore zo kurugerero birusheho kugera kumubare munini w’urubyiruko rurangije amashuri yisumbuye  Abashinzwe ibikorwa by’uburezi mu karere ka Rusizi bafite imyaka y’amashuri More...


text:
Abashakashatsi bo muri Kaminuza ya Cambridge bemeza ko gukoresha umubiri imyitozo ngororamubiri biwugirira akamaro kenshi ariko cyane cyane kugenda n’amaguru byo bikaba agahebuzo. Aba bahanga bagira abantu inama yo kugenda n’amaguru buri munsi byibura iminota 20 bityo bigatuma imibiri yabo ikora neza bikazabafasha no kuramba.
Imyororokere
Kugenda n’amaguru byibura iminota 20 bishobora gutuma uramba-Ubushakashatsi
Ubushakashatsi bwakorewe ku bantu 334,000 nibwo bwerekanye ko abantu bakora imyitozo ngororamubiri bashobora kuramba ariko kugeza ubu nta mushakashatsi wakwihandagaza ngo avuge ko gukora imyitozo bituma umuntu aramba imyaka runaka mu buryo budasubirwaho.
Subscribe to: Post Comments (Atom)


text:
Feb 16, 2016 Bienvenu Ndacyayisenga Andi makuru 0
Uwo munsi yansubije murugo kandi mubyukuri uwo musore yanyeretse urukundo nanjye ubwanjye ntangira kwibagirwa ko nkijijwe akanjyana iwe ndetse no kumazi gutembera(Beach) tukirirwa iyo kugeza mugicuku, undi munsi nkava kurusengero njya iwe, nshuti narakomeje tukanjya tunaryamana n’uburyo namukundaga sinatekerezaga ko ari n’icyaha imbere y’Imana. Naho wamusore wambere yabonnye ko nkomeje kumurushya arandeka yishakira undi mukobwa.
Nyuma uwo musore wanjye munshya namusabye ko twanjya kubibwira Pasiteri abwira yuko tuba turetse ngo kuko n’ubundi ndi uwe, narabyemeye kuko nabonaga ankunda cyane.
Ntibyatinze naje kurwara njya kwa muganga « ibipimo bamfashe byerekanye ko ndwaye marariya yigikatu bambwira kandi ko nanduye agakoko gatera sida » narize amarira menshi kugeza ubwo n’umvishe niyanze nanga nuwo musore. Ikibabaje kandi gitangaje nuko uwo musore ntongeye kumubona ukundi habe no kuza kundeba kwa muganga, nanyuma yaho ntiyongeye kugaruka kurusengero ukundi. bavandimwe banjye ntanze ubu buhamya ndi kugitanda ntegereje umusi ko ugera.
Wowe mukobwa mugenzi wanjye, hagararana n’Imana mu byo ukora byose banza Imana amaso yawe ntagushuke, amashuri yawe, amafaranga yawe, ubwiza ufite ntibiza gushuke.
Kizwa neza kandi wubahishe Imana, niba ugenda bikore wubahisha Imana nayo izakuremera umugabo mwiza ugukwiriye kandi uzishimira. Ntuzavangire Imana kubuzima bwose waba urimo bwaba bwiza cyangwa bubi, ntuzagire umubiri wawe indiri yibibi kuko imibiri yacu ari insengero z’umwuka wera, ntuza suzugure umuntu uwawari wese bitewe nuko ari , uyumunsi ni wowe ariko ejo huwo muntu ntago uhazi. Wa musore nanze ubu ni umukire afite ibintu byose nifuzaga ariko ubu byararangiye kuko nifuje ibyo ntaruhiye sinabibona. Emera mutangire ntacyo mufite muzamukane, mubabarane kandi mu nishimane ndabizi ko muzahabwa umugisha n’Imana. Nanjye ubu ndarwana intambara kandi nizeye ko Imana yambabariye kandi umunsi umwe tuzahurira mw’ijuru. Imana ibahe umugisha
Bienvenu/Isange.com
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Gukosora inkuru ivuga kuri AgDF ku itanga ry’inkunga ku barimu
Ubwanditsi bwa IGIHE burisegura ku basomyi n’abarebwa n’igikorwa cyo gutanga inkunga yo gushyigikira Ikigega Agaciro Development Fund, kubera inkuru yatambutse ku rubuga kuwa Gatatu ku itariki ya 19 Nzeri 2012.
Iyi nkuru yari ifite umutwe ugira uti “Abarimu basonewe gutanga amafaranga mu kigega Agaciro”. Nk’uko byagaragajwe na benshi, iyi nkuru yateje urujijo kuri bamwe, kuko abarimu batasonewe ahubwo ko Minisiteri y’Imari n’Igenamigambi yabaye ihagaritse kwaka inkunga yabo, kuko byagaragaye ko (...)
Ubwanditsi bwa IGIHE burisegura ku basomyi n’abarebwa n’igikorwa cyo gutanga inkunga yo gushyigikira Ikigega Agaciro Development Fund, kubera inkuru yatambutse ku rubuga kuwa Gatatu ku itariki ya 19 Nzeri 2012.
Iyi nkuru yari ifite umutwe ugira uti “Abarimu basonewe gutanga amafaranga mu kigega Agaciro”. Nk’uko byagaragajwe na benshi, iyi nkuru yateje urujijo kuri bamwe, kuko abarimu batasonewe ahubwo ko Minisiteri y’Imari n’Igenamigambi yabaye ihagaritse kwaka inkunga yabo, kuko byagaragaye ko hari bamwe mu barimu batamenyeshejwe gahunda y’ikatwa ry’imishahara yabo cyangwa se andi mafaranga bagombaga gutanga.
Dore ahubwo uko inkuru iteye:
Amakosa yari atangiye kugaragara mu gutanga umusanzu w’Ikigera AgDF yakosowe
Nyuma y’aho hagaragarijwe amakosa mu gutanga umusanzu wo mu Kigega Agaciro Development Fund, ayo makosa yakosowe ku ikubitiro na Minisitiri w’Imari n’Iginamigambi ufite Ikigera Agaciro mu nshingano ze.
Aya makosa yavugwaga ni ajyanye n’uko hari tumwe mu turere two mu Rwanda twatse abarimu amafaranga yo gushyigikira iki kigega, ariko bigakorwa batagishijwe inama.
Ibi byatangajwe na Minisitiri w’Imari n’Igenamigambi, John Rwangomwa mu kiganiro yagiranye n’abanyamakuru, cyari kigamije kuvuga uko umusanzu umaze gutangwa mu kigega Agaciro ungana, n’ibikowa biteganyijwe ku bw’icyo kigega.
Rwangombwa yavuze ko guhera kuri uyu wa Gatatu tariki ya 19 Nzeri 2012, amafaranga abarimu batangaga mu kigega AgDF yaba ahagaze, kubera ko bakomeje kugaragaza ko aya mafaranga bahatirwa kuyatanga.
Yagize ati” Twabonye amakuru aturuka hamwe na hamwe y’uko hari abarimu bashobora kuba bataragishijwe inama, akarere kagafata icyemezo cy’uko buri mwarimu azatanga umushahara w’ukwezi, cyangwa 10% by’umushahara we, byabaye ngombwa ko duhagarika iki kikorwa cyo kwishyura umusanzu w’abarimu, kuko uku kwezi hari uturere twari twatangiye gukata ayo mafatanga nk’uko bigenda ku bakozi bandi bari biyemereye ubwabo”.
Rwangombwa akomeza agira ati” Ariko kubera ko twumvise harimo ingingimira mu barimu hamwe na hamwe hirya no hino, byabaye ngombwa ko tuba duhagaritse gukata imishahara y’abarimu, babanze ubwabo bafate icyo cyemezo, tumenye neza ko akarere runaka kakase umwarimu runaka ari uko yiyemereye ko azatanga amafaranga umubare uyu n’uyu, iki ni ikintu rero dusaba y’uko ubuyobozi bw’akarere natwe hano dufatanyije nabo dufite abakozi bacu bagenda hirya no hino, begere abarimu ku bigo barimo bafate ibyemezo ku giti cyabo.”
Rwangombwa avuga kandi ko nta muntu ukwiye gufatira undi icyemezo mu gutanga inkunga muri iki kigega, ko icyemezo gifatwa n’umuntu ku giti cye.
Muri iki kiganiro Rwangombwa yongeye kwihanangiriza abantu bakomeza kwaka amafaranga ku gahato abaturage, ati “Gutanga umusanzu mu kigega Agaciro ni ubushake bwa muntu."
Kuri iyi ngingo yagarutse ku bantu batanga amafaranga aho bakorera ati “Iyo utanze amafaranga ku kazi ukagira ubushake bwo kuyatanga n’aho utuye ni wowe uba ubyishakiye ku giti cyawe.”
Rwangombwa ati “Nta muntu uhatiwe gutanga amafaranga aho ariho hose, gutanga amafanga mu kigega Agaciro ntabwo ari agahato.”
Nyuma y’ibyumweru bine ikigega Agaciro gitangiye, Abanyarwanda bamaze gushyiramo amafaranga agera kuri miliyari 17 na miliyoni 993 z’amafaranga y’u Rwanda, kandi igikorwa kiracyakomeza hifashishwa kohereza ubutumwa hakoreshejwe telefoni ndetse n’abantu bitanga ku giti cyabo.
Rwangombwa yongeyeho ko no muri Diaspora batangiye kwitabira iki gikorwa, yatanze urugero rwa Diaspora yo muri Tanzaniya yitanze bakageza ku mafaranga 70,000 by’Amadorari.
Abanyamakuru babajije Rwangombwa icyo bateganya gukoresha ayo mafaranga, ati “Nta kintu ntakuka giteganijwe gukorwa, amafaranga tuzajya tuyakoresha bitewe n’amafaranga ahari, ndetse n’igikenewe gukorwa kurusha ibindi”.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
sam.
15
déc.
2012
AMASOMO: Sof 3, 14- 18a ;Fil 4,4-7 ; Lk 3, 10- 18 3, 10- 18
Bakristu bavandimwe tugeze ku cyumweru cya gatatu cya Adiventi. Nk’uko bizwi, icyumweru cya kabiri n’icya gatatu batubwira Yohani Batista integuza ya Nyagasani: “ Habayeho rero umuntu woherejwe n’Imana izina rye rikaba Yohani. Yazanywe no kuba umugabo wo guhamya iby’urwo Rumuri…” (Yh 1,6). By’umwihariko ariko, icyumweru cya gatatu ni icy’ ibyishimo (Gaudete), kwishimira ko Nyagasani ari hafi kuza muri twe. Kiliziya yaduhaye ibihe byinshi mu mwaka ngo tubone uburyo bwo kwibuka ibyerekeye Yezu Kristu, uko yabayeho, ibyo yakoze tukabisubiramo kandi tukabitekerezaho kurushaho.
Igihe cya Adiventi kitwibutsa imyaka myinshi abakurambere bacu bategereje umucunguzi; ni igihe kidufasha kwitegura ivuka rya Yezu Kristu. Iri jambo gutegereza rihishe byinshi kuko uwo dutegereje si ubwa mbere aje; yaraje, ahora aza kandi azagaruka. Tumutegereje kuri Noheli ngo twongere twibuke tuzirikana ivuka ry’uwaducunguye; buri munsi turamutegereza kuko tuba tumukeneye mu buzima bwacu bwa buri munsi cyane cyane iyo dusumbirijwe; buri wese kandi amutegereje kuri wa munsi, ya saha ya buri wese yo gusezera kuri iyi si y’icumbi; twese dutegereje kandi ihindukira rye yuje ikuzo, umunsi utazwi ndetse wadutungura n’iyi Noheli itaragera. Duhore turi maso.
Gutegereza bijyana no kwitegura, iyo umubyeyi yegereje kubyara, atangira kwitegura agura ibyo azakenera kuri uwo munsi; iyo ufite urugendo nabyo ni uko ushaka impamba…ntawategura ibintu byose ngo abishobore ahubwo areba iby’ingenzi, bikarushaho iyo witeguye umushyitsi ukomeye, iyo asanze byose ari “tayari” aragushima, yasanga ntacyo wakoze ngo umwitegure neza akakugaya cyane iyo ari wa mushyitsi ugufiteho ububasha. Yezu rero ntatinya kutugaya cyangwa kudushimira iyo byagenze neza.
Icyumweru cya gatatu ni icy’ibyishimo, n’amasomo y’uyu munsi yabigarutseho: umuhanuzi Sofoniya ati: “… ishime unezerwe mwari w’i Siyoni, Umwami wa Israheli, Uhoraho ubwe akurimo rwagati, ntuzongera gutinya ukundi ibyago…”. Ibi byishimo ariko ntabwo bishingiye mu kwishimisha no gushimisha gusa abo muvukana, ni ibyishimo biterwa no gukora ugushaka kw’Imana, guhinduka, kwiyibagirwa ukibuka ukeneye ubufasha bwawe.
Nicyo Ivanjili y’uyu munsi idushishikariza: “ … ufite amakanzu abiri nagabane n’utayafite: n’ufite icyo kurya nagenze atyo. Nguko ugutegereza nyako, nguwo uzavukisha Yezu mu mutima we, mu gihe hari abandi bamubonye mu kirugu gusa cyubakishije ibyatsi, nyamara ikirugu nyacyo ari imitima yiteguye kumwakira; nguwo uzasimbuka rwa rubanza rw’intabera. Ako kabando k’iminsi niko Pawulo yibukije abanyafilipi duhagarariye muri aka kanya agira ati: “ …ubugwaneza bwanyu nibumenyekane ku bantu bose … nimusenge Imana muyinginga kandi muyishimira…”
Muri iyi Vanjiri kandi abantu banyuranye barabaza Yezu icyo bakora ngo bakore neza kurushaho “que faire pour bien faire?”, buri wese aribaza ntawe ubariza undi bitewe n’urwego arimo n’icyo akora: “… Yohani abwira abasoresha ati ntimugasoreshe ibirenze ibyategetswe…” buri wese uko duteraniye aha, nawe abaze icyo kibazo Yezu maze Yezu amubwire icyo agomba gukora. Uri padiri? Igisha ijambo ry’Imana, ukomere ku isezerano mwagiranye witangire abo waragijwe. Uri muganga? Vura abarwayi ubereke umutima mwiza kandi ubahumurize? Uri umufundi? Irinde kunyereza agasima ka shobuja. Uri umucuruzi? Wishakira inyungu mu kwica umunzani, ikiruta ni uko wakunguka make aho kungukira ku mukene ukazabura ubugingo.
Muri iki gihe aho benshi bishimira imyanya y’abandi, akumva iby’abandi aribyo bimukwiriye, byaba ngombwa ukamwikiza ngo wigarurire ibye, Yohani batista araduha urugero rwo kwicisha bugufi, kunyurwa n’umwanya uriho, ukubaha buri muntu ukirinda ishyari: “ njyewe mbatirisha amazi, ariko ugiye kuza andusha ububasha kuko azabatiriza muri Roho Mutagatifu n’umuriro…” Yohani Batista arashaka kutubwira ko Roho Mutagatifu ahindura imyumvire, n’umuriro ukotsa ibigirwamana ukanasukura imitima.
Mbifurije Imyiteguro myiza ya Noheli.
Diyakoni Ildephonse GATETE, Seminari Nkuru ya Nyakibanda


text:
Imana ibasha gukora ibiruta cyane ibyo usaba ! Alice Rugerindinda
“ Akira ishimwe Mana yanjye , kuko wakoze ibyo ntakekaga, ibyo kwizera kwanjye kutashyikiraga, n’umutima wanjye ntubitekereze”
“ Nuko ibasha gukora ibiruta cyane ibyo dusaba ndetse n’ibyo twibwira byose nk’uko imbaraga zayo ziri zidukoreramo, icyubahiro kibe icyayo mu itorero no muri Kristo Yesu kugeza iteka ryose n’ibihe bidashira. Amen” Abefeso 3:20
Iri jambo riramfashije cyane murino minsi. Ndimo kwibaza ku Mana ibasha gukora ibirenze cyane ibyo nibwira ndetse n’ibyo nsengera , nkumva n’Imana y’igitangaza. Imana ishimwe.
Abisirayeri yarabibakoreye, ngo ubwenge bwabo bunanirwa kubyakira ngo bakajya bumva bameze nk’abarota, mu yandi magambo badashobora kubishyikira.
“ Ubwo Uwiteka yagaruraga abajyanyweho iminyago b’ I Siyoni, twari tumeze nk’abarota. Icyo gihe akanywa kacu kari kuzuye ibitwenge, n’indimi zacu zari zuzuye indirimbo… Uwiteka yadukoreye ibikomeye natwe turishimye, Zaburi 126:1-3
Kubwo kudasobanukirwa iri jambo, hari igihe umuntu aba yarashyize akadomo ku bibazo bye, akumva ntakundi yarabyakiriye, akumva ko n’Imana ntacyo yabikoraho! Ariko naratangaye cyane nongeye gusoma aya magambo , nasanze nabyabindi nari narashyizeho akadomo numva ko nta maherezo yabyo, Imana yo irabishoboye, yashobora kubihindura mu izina rya Yesu Kristo.
Mu itangiriro ibice 15 guhera ku murongo wa mbere, Imana yabwiye Aburahamu ko izamugororera, nawe ahita asubiza ati ingororano uzampa zizamarira iki kandi Eliyezari w’Umunyadamasiko ariwe uzaragwa ibyanjye, kuko nta mwana wampaye! Ni igitangaza. Abram we yari yaramaze gushyiraho akadomo ataziko ibyo Imana yibwira kumugirira ari ibyiza atari ibibi.
Imana ishimwe: “ Erega nzi ibyo nibwira nzabagirira, ni ibyiza si ibibi” Yeremiya 29:11
Humura Eliyezari siwe uzaragwa ibyawe! Imana ishimwe.
Mbega ukuntu ubwonko bwihuta, mbega ukuntu ibitekerezo byacu bitujyana kure kandi bitwibagiza ibyo Imana igambiriye kuri twe!
Icyampa Imana ikabasobanurira aya magambo mukayumva neza. Imana ibasha gukora ibiruta cyane ibyo twibwira n’ibyo dusaba.
Yivugiye imbere ya Mose ko ari Imana Ishoborabyose kandi ko ntacyayinanira. Imana ishimwe.
Ese mu buzima bwawe, haba hari ighe Imana yigeze kugutunguza igitangaza ukamera nk’urota, ukumva ari ikintu kirenze cyane icyo wasengeye! Yesu abahe umugisha
Imana ibishoboye byose, wowe rinda ubucuti bwawe n’Imana ntibugire ikibuhungabanya.
Alice


text:
Rinda umutima wawe kurusha ibindi byose birindwa
" Rinda umutima wawe kuruta ibindi byose birindwa, Kuko ari ho iby’ubugingo bikomokaho.’’ Imigani 4:23
Ikintu gihungabanya umutima w’umuntu ni ukubura amahoro kuko amahoro ni nk’umusingi Imana imanukaho ikagukorera igitangaza. Amahoro ni nk’ingata ituma udahungabana kuko aguha gutuza igitangaza cyaza kikabona aho kicara.
Amahoro ni ikintu cy ingenzi kuko umutima udafite amahoro ntushobora kugira kwizera, amahoro aguha kunezerwa nubwo hari ibitaracamo neza. Kubana n’abantu bose amahoro biraharanirwa ntabwo ari ikintu bazana ngo babiguhereze ahubwo urabishakisha.
Kimwe mubintu bibuza amahoro ni ukwiringira umuntu, ukamukunda, ukamukorera ibintu byinshi uko ubishoboye ariko igihe kimwe wowe wamushakaho ubufasha ntakwiteho.
Umva aha uko havuga Yeremiya17:5 "" Uku ni ko Uwiteka avuga ati"Havumwe umuntu wiringira undi muntu akishima amaboko ye, mu mutima we akimura Uwiteka.
Ntukiringire umuntu kuko uba wimuye Imana, ikindi bigira ingarukam iyo ukomeje gusoma hariya haravuga ngo ‘’Azaba ameze nk’inkokore yo mu butayu, kandi icyiza nikiza ntazakibona, ahubwo azatura ku gasi ko mu butayu, mu gihugu cy’ubukuna kidatuwemo.’’
Iyo utarinze umutima wawe hinjiramo ibintu byose bikakuzanira gukomereka kuko uba warimuye Uwiteka ukimikamo abantu n ibintu. Iyo wiringiye umuntu bisa nk igiti gitewe mu butaka iyo bakiranduye ubutaka burashwanyuka niko n’umuntu washyize mu mutima wawe iyo aguhemukiye umutima wawe umera bigatuma ukomereka.
Nshuti reka "Twiringire Uwiteka bizaduha kubana n’abantu bose amahoro kuko uzabana nabo ariko utabiringiye"".
Inama nkuru yo kurinda umutima wawe nuko wakwimika Kristo muri wo kuko we ntahinduka, yagukunze utaramumenya, agukunda utamuzi kandi azagukunda iteka.
Reka tuvuge ngo ntahindurwa n’ibihe niyo mpamvu ari uwo kwiringirwa. Ntuzarakarire abandi ngo barahinduka, ese wowe ntabwo uhinduka? Niba wowe ushobora guhinduka kuki urakarira abandi. Gira neza udateze ko bizakugarukira kuko bizakurinda gukomereka ku mutima.
Irinde ikintu cyose cyakwinjira mu mutima wawe kuko igihe kimwe byazagukomeretsa. Rinda umutima wawe bizagutera umwete wo kubana n’abantu bose amahoro, umutima ukwiye kurindwa kuko Bibilya yavuze ngo niho iby’ubugingo bikomoka. Ikindi Imana ntabwo yahisemo gukomeza kuba mu ihema nko mu gihe cya kera, nta nubwo yishimye kuba mu mazu y’ibitabashwa, ahubwo ishaka kuba mu mutima wawe kuko ho yemera kuhakwirwa. Imana iguhe umugisha kandi igushoboze kurinda umutima wawe. Amen.


text:
Mu karere ka Karongi habarurwa abana 18 bahoze mu bigo by’impfubyi, nyuma yo gushyirwa mu miryango (yabo cyangwa iy’abagiraneza) bayivamo.
Theodore Mutuyimana uhagarariye NCC mu Karere ka Karongi avuga ko imwe mu mpamvu babonye ari uko abana ndetse n’imiryango bari bashyizwemo batari bateguwe neza.
Yagize ati”Abo bana ndetse n’imiryango yari yabakiriye ntibari babanje gutegurwa bihagije.
Byabaye cyane ku bavuye mu kigo cya Esperance kuko umwanzuro wafashwe utunguranye, ariko ubu basubijwe mu miryango.”
Izindi mpamvu zigaragazwa na NCC, zirimo amakimbirane abana basanga muri iyo miryango ibakira n’ubukene bukabije.
Ivuga kandi ko hari bamwe biyemeza gufata abana, badafitanye isano bagamije kubakoresha nk’abakozi babo cyangwa kubabyaza izindi nyungu.
Umuyobozi w’Akarere ka Karongi wungirije ushinzwe imibereho myiza Mukashema Drocelle, avuga ko mu gukemura iki kibazo uruhare rwa buri wese mu muryango nyarwanda ari ngombwa.
Ati”Icya mbere dusaba abaturage ni ukubana neza, ababanye neza nta mwana wifuza kubacika, aricara agatozwa uburere akiri muto.
Abantu barangwe n’umutima wa kibyeyi, bumve ko uwo mwana w’impfubyi yigeze ababyeyi nawe.”
Abashinzwe imibereho myiza mu Mirenge biyemeje gutegura no gushyira ingufu mu biganiro bihabwa abaturage, mu rwego rwo kubumvisha ingaruka ziterwa n’iki kibazo.
Bavuga ko hagiye no gutegurwa uburyo bwo kuganiriza abana, bakajya bagaragaza ibibabangamira mu miryango yabo, cyangwa iyo babamo.
Abana bashyizwe mu miryango nyuma y’uko iyi gahunda itangijwe mu Karere ka Karongi ni 223, bavanywe mu bigo bibiri ikitwa “Esperance” na “Village Ineza”.
Uretse abana bakuwe mu bigo by’impfubyi, hari n’abari inzererezi bagiye bakurwa ku mihanda.


text:
sam.
23
juil.
2011
ISOMO RYA MBERE
Igitabo cy’Abalevi (Lev 25, 1.8-17)
Muri iyo minsi, 1Uhoraho abwirira Musa ku musozi wa Sinayi ati 8« Uzahere ku mwaka wa mbere ubara, nugera ku wa karindwi wongere utangire, bityo bityo maze ubigire incuro ndwi. Nurangiza icyo gihe cyose uzaba warabaze, kizaba kingana n’imyaka mirongo ine n’icyenda. 9Ku munsi wa cumi w’ukwezi kwa karindwi, uzavuze ihembe ryo kwizihiza Uhoraho. Ku munsi mukuru w’imbabazi, ni ho ihembe rizavuga mu gihugu cyanyu cyose. 10Muzatangaze mu gihugu cyanyu ko uwo mwaka wa mirongo itanu ari mutagatifu, kandi ukaba uwo guhimbaza ukubohorwa kw’abaturage bose. Mbese izaba ari yubile yanyu, buri muntu azasange umuryango we, asubire mu isambu ye. 11Uwo mwaka wa mirongo itanu uzaba ari uwa yubile yanyu. Muzirinde kubiba imirima yanyu, kuyisaruramo ibyimejeje, cyangwa gusoroma imbuto zo ku mizabibu izaba itariciwe. 12Kuko uwo mwaka uzaba uwa yubile yanyu, ukazababera umwaka mutagatifu. Muzatungwa n’ibizamera mu mirima.
13« Muri uwo mwaka wa yubile, buri muntu muri mwe azasubira mu isambu ye. 14Niba uri umucuruzi, mugenzi wawe akakuguraho ikintu cyangwa ukakimuguraho, uzirinde kumwungukaho. Mbese mwembi ntimuzahendane, muri abavandimwe. 15Nugura isambu na mugenzi wawe, igiciro cyayo kijye gikurikiza umubare w’imyaka ishize yubile ibaye. Na we kandi azajya akwaka ikiguzi akurikije incuro uzasarura uwo murima. 16Niba awuguhereye kuwuhinga imyaka myinshi, igiciro kizaba kinini, niba kandi imyaka ari mike, ikiguzi kizaba gito. Koko rero kugura umurima ni nko kugura umubare w’incuro uzawusaruramo. 17Ntihazagire rero umuntu wungukira kuri mugenzi we. Bityo muzatinya Imana yanyu. Ndi Uhoraho Imana yanyu. »
ZABURI (Zab 67 (66), 2-3, 5, 7-8)
Inyik/ Mana yacu, imiryango yose y’isi nikwamamaze.
Imana nitubabarire maze iduhe umugisha,
itwereke uruhanga rwayo rubengerana,
kugira ngo ku isi bazamenye ko ari wowe ugenga,
n’amahanga yose amenye ko ari wowe ukiza.
Amoko yose niyishime, aririmbe,
kuko utegekana ubutabera ibihugu byose
ukagenga amahanga yose y’isi.
Ubutaka bwacu bweze imbuto,
Nyagasani, lmana yacu, aduhunda atyo imigisha.
Imana niduhe umugisha,
kandi niyubahwe n’isi yose aho iva ikagera.
IBANGONDIRIMBO RIBANZIRIZA IVANJILI (Mt 5, 10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
Alleluya.
IVANJILI
+ Matayo (Mt 14, 1-12)
Muri icyo gihe, 1Herodi umutware w’intara ya Galileya, yumva iby’ubwamamare bwa Yezu. 2Nuko abwira ibyegera bye ati « Uriya muntu ni Yohani Batisita, ni we wazutse mu bapfuye ! Ni cyo gituma afite ububasha bwo gukora ibitangaza. » 3Koko Herodi yari yarafashe Yohani aramuboha, aranamufungisha abitewe na Herodiya, umugore w’umuvandimwe we Filipo. 4Kuko Yohani yamubwiraga ati « Ntibyemewe ko umutunga. » 5Herodi asigara ashaka kumwica, ariko agatinya rubanda rwabonaga ko Yohani ari umuhanuzi. 6Ku munsi wo kwibuka ivuka rya Herodi, umukobwa wa Herodiya abyinira mu ruhame, Herodi aranyurwa. 7Ni bwo arahiriye kumuha icyo ari bumusabe cyose. 8Nuko uwo mukobwa amaze kugirwa inama na nyina, aravuga ati « Ngaho mpera aha ngaha ku mbehe, umutwe wa Yohani Batisita. » 9Umwami ni ko kubabara, ariko kubera indahiro yagiriye imbere y’abatumirwa be, ategeka ko bawumuha. 10Yohereza ujya gucira Yohani umutwe mu nzu y’imbohe. 11Umutwe bawuzana ku mbehe bawuha wa mukobwa, awushyira nyina. 12Nuko abigishwa ba Yohani baraza batwara umurambo we, barawuhamba. Hanyuma bajya kubimenyesha Yezu.


text:
Ni kenshi tubona abahanzi ba gospel b’ibyamamare kimwe n’abakizamuka bakunze kwifashisha abakobwa mu mashusho y’indirimbo baba barakoze. Iyo urebye neza, usanga amavidewo menshi yasohotse mu mwaka wa 2015, hafi ya yose agaragaramo abakobwa barenze umwe akenshi usanga bamwe muri bo nta buhamya bwiza bafite.
Nyamara iyo usesenguye neza ubutumwa buri muri izo ndirimbo ziba zagaragajwemo abakobwa benshi, usanga ubutumwa buzigize ntaho buba buhuriye n’igitsinagore! Ubutumwa butangwa muri izo ndirimbo, usanga bukubiyemo amagambo yo kuramya no gusingiza Imana, ariko wakurikirana neza ibivugwa mu magambo y’indirimbo ukabijyanisha n’amashusho arimo gutambutswa ako kanya, ubona neza ko ibivugwa n’ibigaragazwa bihabanye.
Akenshi abahanzi bagwa muri aya makosa, ntibamenya ko umuntu uzareba ayo mashusho, ashobora kuzarangarira imyambarire y’abo bakobwa cyangwa se imyifato yabo dore ko nabo baba barabyitoje! Hari abantu bafata amashusho y’indirimbo z’abahanzi (Cameramans), nabo usanga bakunze kugaragaza cyane abakobwa kurusha uko bagaragaza amashusho yaba agendanye n’ubutumwa butambuka uwo mwanya.
Ni iki gituma abahanzi ba gospel bahitamo gukoresha umubare munini w’abakobwa mu ndirimbo zabo? Ese wenda nta bundi buryo bakoreshamo umubare muto ungana n’uw’abagabo (Mu gihe ntacyo bibatwaye) ?
Ese ubundi gukoresha abakobwa benshi mu mashusho byongerera iki umuhanzi? Byungura iki abakurikira indirimbo?
Ubundi amashusho ya kera wasangaga arangwa n’ibyo umuhanzi arimo kuvuga muri uwo mwanya ku buryo uyareba ahita asobanukirwa neza ubutumwa arimo kugezwaho, ariko uyu munsi usanga bihabanye cyane n’ukuri kw’ibivugwa mu ndirimbo yanditse!
Njye ku bwanjye, natanga inama y’uko mbere y’uko umuhanzi wa gospel yakora amashusho y’ indirimbo yari akwiriye kubanza kureba niba koko abareba indirimbo ye bazaba bakeneye kureba ubwiza ndetse n’ubwinshi bw’abakobwa akenshi usanga amashusho yabo agaragazwa ku kigero kingana na 3/4 cy’ibyerekanwa mu ndirimbo ye!
Peter Ntigurirwa
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Minisiteri y'uburezi yari yarasabye ibigo by'amashuri kureka abana bose bakiga. Icyo cyemezo cyasoneraga abana batishoboye batarishye amafaranga y'ishuri mu mashuri yisumbuye, cyane cyane abo mu myaka 3 ibanza. Abo mu mashuri abanza bo bagombaga kwigira ubuntu.
Nyamara ibigo bitari bike byabujije abana badafte amafaranga y'ishuri kubyinjiramo. Ubu abana n'ababyeyi bararira ayo kwarika kuko abenshi muri bo bari banizeye ko icyemezo cyo kwigira ubuntu kizatangira gukurikizwa uyu mwaka.
Minisiteri y’Uburezi ariko yari yatangaje ko hari ibigitunganywa kugira ngo icyo cyemezo kizabone kubahirizwa, isaba ababyeyi kuba bihanganye. Gusa yari yanasabye ko ibigo byazihanganira ababyeyi b'abakene abana babo ntibavutswe uburenganzira bwo kwiga.
Bamwe mu bayobozi b'ibigo by'amashuri yisumbuye twaganiriye basobanura ko ikibazo gikomeye gihari ari uko abo banyeshuri bagomba gutungwa n'ikigo kidafite ubushobozi buhagije bwo kuba cyakwakira abana biga baba mu bigo. Bikaba ngo bibagora kubatunga.
Mu mashuri abanza ho amafaranga y'ishuri yavanyweho burundu n'ubwo yo atari akanganye cyane. Ibigo bimwe na bimwe, cyane cyane ibyo mu migi, bikaba byari byarashyizeho icyo bise agahimbazamusyi k'umwarimu bibyumvikanyeho n'ababyeyi bifashije.
Ako gahimbazamusyi kagenewe umwarimu mu bigo byo mu migi usanga gakubye inshuro 5 zirenga ay'ishuri yari asanzweho. Katumye mu itangira ry'amashuri abanza abayobozi b'ibigo batemerera abana batishoboye kwinjira mu mashuri.
Mukeshimana w'umupfakazi akaba atunzwe no gupagasa mu mugi wa Kigali afite abana 5, batatu muri bo bakaba batari barigeze ishuri kubera amikoro make. Ngo yajyanye abana aziko bagiye kwigira ubuntu ku kigo cyo ku Ntwari mu mugi wa Kigali bamusaba amafranga y’agahimbazamushyi atatekerezaga.
Aragira ati:
“Ese abana b'abakene bazaba abande ? Ko twari twizeye ko twatoye Kagame kubera ko azatuvuganira, none kuki ibyo yemeye bidashyirwa mu bikorwa ?”
Uwo mubyeyi ngo yimwe icyemezo cy'ubukene yagihawe n'inzego zo hasi izo hejuru mu karere zimutera utwatsi ngo afite ingufu zo gukora.
Cyakora siko hose ariko byagenze. Hirya no hino mu cyaro ho hari aho ubuyobozi bwafashe icyemezo cyo kugenzura niba ababyeyi bubahiriza inshingano zabo zo gushyira abana babo mu mashuri, bakaba barashyizeho n'ibihano ku babyeyi batazabyubahiriza. Ngo ntacyo bitwaza kuko umwana yigira ubuntu kandi bakaba batamusaba ko agira umwenda mwiza wo kwigana.
N'ubwo ibyo bibazo bihari ariko, uyu mwaka umubare w'abana batangiye mu mashuri abanza n'ayisumbuye wariyongereye cyane ugereranije n'umwaka ushize.
Ibyo ahanini bikaba binagaragazwa n’uko mu byaro aho wasangaga abana baragiye cyangwa bafatanije n'ababyeyi mu mirima igihe cy'amasomo bitakigaragara cyane.


text:
Nubwo abantu batandukanye kubera imiterere cyangwa ubuzima bwabo, ni bimwe mu bibatera kurakara ku buryo butandukanye ndetse no kurakazwa n’impamvu zitandukanye ariko abahanga mu myitwarire y’urukundo bemeza ko abahungu bari mu rukundo hari ibyo bahuriraho bibarakaza iyo bikozwe n’abakobwa bakundana. Impuguke mu gihugu cy’u Bufaransa, umuganga witwa Leleu, avuga ko nyuma yo gukora ubushakashatsi yasanze abahungu bari mu rukundo bakunda kurakazwa cyane n’ibi bintu birindwi.
1. Kuba umukobwa bakundana yisuzugura
Ngo kwisuzugura no kwishyira hasi ni kamwe mu tumenyero tw’abagore bamwe na bamwe cyangwa se kwitinya no kutigirira icyizere. Iyi myitwarire rero iyo mukundana n’umuhungu ntaba akiyigushakaho kuko ngo hari ubwo igutera kwifata nabi, kwigira nk’umunyamahanga imbere ye kandi we aba yumva mwakwisanzuranaho.
2. Gusesengura ibintu cyane
« Ejo yanyise cheri ampamagaye cyangwa anyitabye none uyu munsi ntabyo yanyise. Ibyo bisobanura iki ? Ntabwo akinkunze nka mbere se,….?” Uru ni urugero ngo rushobora gutera umukobwa kwibaza no gusesenguramo byinshi ariko burya ngo abahungu bo iyo bumva nta kibazo gihari hari ibintu byinshi bavuga batabyitayeho. Iyo rero umuhungu ngo ukunda kumugarura ku bintu byashize kera wabigize ikibazo biramubangamira bikanamutera gutangira kukwikandagiraho akumva ubwisanzure yihaga imbere yawe buragenda bushira, kubera ko abahungu bakunda ubwisanzure mu rukundo rw’ukuri, ibi ngo ntibabikunda na gato.
3. Kuvuga imibanire yawe n’umuhungu mukundana cyane cyane umuvugaho n’abandi bakobwa bagenzi bawe
Ngo abahungu ntibakunda na mba ko abakobwa bakundana bamenera abandi bakobwa bagenzi babo imibanire yabo mu rukundo. Kubera ko mu rukundo habamo amabanga menshi cyane kandi y’umwihariko umukobwa utazi kugirira ibanga umukunzi we ntabwo abahungu bamwishimira.
4. Kubaca mu ijambo
Igihe umuhungu abwira umukobwa bakundana aba ashaka ko amutega amatwi kandi akamwereka ko amwitayeho. Akenshi abahungu iyo bari kubwira abakunzi babo ibintu bigaragara ko nta rwenya babifitemo babababihaye agaciro akaba ari nayo mpamvu bataba bashaka ko abakunzi babo babwira batarangara cyangwa ngo babace mu ijambo. Iyo weretse umuhungu ko witaye ku byo ari kukubwira bituma agera kure akakubwira n’andi mabanga ye menshi ndetse ntanatinya kukubwira n’ibyuyumviro bye ariko iyo umweretse ko utamwitayeho ni ha handi ashaka noneho undi abitsa amabanga yari yarakugeneye, uwo abona ko amwumva kandi amwitayeho.
5. Kubabaza ibibazo byo kubapima cyangwa kubagerageza
Urugero niba muhuye n’umukobwa ukabona amurebyeho gato, ugahita umubaza ngo “Uriya mukobwa si mwiza ? Njye ndi mubi kuri we ? ’’
6. Kwigira umukobwa w’umunyamahane
Umukobwa uhora mu makimbirane n’abo babana, bakorana,… iyo afite umuhungu bakundana biramurakaza na cyane iyo amenye ko ayo makimbirane aturuka ku mukunzi we.
7. Kubeshya
Umuhungu ugukunda by’ukuri, nta na rimwe ajya yifuza kubona wamubeshye kuko iyo umuhungu agukunda atakubeshya kandi yumva urukundo agufitiye ruhamanya n’umutima we, iyo umubeshye cyangwa ukabigerageza biramuhungabanya cyane kubera imabaraga aba agutakazaho yaba mu bitekerezo, mu mishinga, mu bikorwa, ngo babigereranya no kumuca umugongo.
Ngo ibyiza nuko niba uguye mu ikosa wirinda kumubeshya ukamubwiza ukuri ukamusaba imbabazi uhozaho igihe we yanze kuziguha kubera urukundo agera aho akaguha imbabazi agiriye urukundo agufitiye.


text:
Abarokotse Jenoside yakorewe abatutsi bo mu murenge wa Rurenge, mu karere ka Ngoma, barasaba kwemererwa kubaka urwibutso rujyanye n’igihe no gushyingura mu buryo bwiza imibiri igera ku 1446, ishyinguwe mu mva bemeza ko idahesha agaciro ababo bishwe, iri mu kagari ka Rugese, muri uyu murenge.
Amateka yihariye n’ubugome bukabije bwakorewe abatutsi b’i Rurenge ahahoze hitwa muri Segiteri Kaberangwe, komine Kigarama, aho abenshi bishwe urw’agashinyaguro hakoreshejwe intwaro gakondo, niyo abaharokokeye bashingiraho basaba kwemererwa kuhubaka urwibutso ruhesha agaciro ababo bishwe urw’agashinyaguro, kugira ngo ayo mateka atazazima.
Ubwo hasozwaga icyumweru cy’icyunamo, Celestin Mudaheranwa wavuze mu izina ry’abarokokeye i Rurenge, yagaragaje ko kuri ubu imva imibiri y’ababo bazize Jenoside yakorewe abatutsi bashyinguwemo iteje ikibazo, bakaba barimo kwishakamo ubushobozi bwo kwiyubakira urwibutso.
Yagize ati:“Iriya ni nk’imva, mu myaka runaka abantu bashobora kuhakorera ibikorwa kubera ko nta kintu kigaragara gikomeye, kandi natwe tukavuga tuti niba umuntu ku giti cye ashobora kubaka imva mujya mubona, kuki se abantu 1446 baba ahantu hameze kuriya? twumva icyifuzo ari uko hano mu cyahoze ari Kaberangwe twagira urwibutso imibiri y’abacu ikaruhukira aheza.”
Yakomeje agaragaza ko abaharokokoye bari mu bice bitandukanye mu Rwanda no mu mahanga bagerageje gukora iteganyabikorwa basanga bakubaka nibura urwibutso rwatwara amafaranga miliyoni 18, banatangira gukusanya inkunga.
Yagize ati:“Hashize nk’imyaka 5 tubitekerezaho ndetse hagiye hakorwa ibintu bigiye bitandukanye.Bitewe n’amateka y’aha hantu bikajyana n’icyifuzo cy’abaturage, twumvaga twifuza ko twagira urwibutso rubereye abantu bacu baruhukiye hariya.
Twakoze bije ya miliyoni nibura 18, ibiganiro n’inyigo byashyikirijwe akarere, kugeza ubu dufite miliyoni zisaga 10 zifatika n’abatwemereye ko bikunze bahita baduha umusanzu wabo zaba zigera hafi muri 17.”
Ubwo hibukwaga ku nshuro ya 21 Jenoside yakorewe Abatutsi, umuyobozi wa komisiyo y’igihugu yo kurwanya Jenoside (CNLG) Dr Bizimana Jean Damascene, yagaragaje ko gahunda ihari ari imibiri y’abazize Jenoside yakorewe abatutsi ishyinguwe mu nzibutso nto hirya no hino mu mirenge yimurirwa mu nzibutso leta ishobora kwitaho uko bikwiye.
Uru rwibutso rwa Jenoside rwo mu murenge wa Rurenge narwo ni rumwe bigaragara ko rutatunganyijwe neza kandi rushyinguwemo imibiri y’abazize Jenoside yakorewe abatutsi 1446.
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
Ntambabazi Emmanuel w’imyaka 57, wo mu kagari ka Kagarama, umurenge wa Karambi, mu karere ka Nyamasheke, akurikiranweho guhohotera umugore we Nyiranzabahimana Espérance w’imyaka 30, akamurya (...)
Imodoka y’Abashinwa bakora umuhanda wa Nyamasheke-Karongi yari itwawe n’umushoferi witwa Nizeyimana Fabien w’imyaka 45 yagonze moto yari itwaye Veterineri w’ umurenge wa Karambi, Tuyizere Pontien, (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Profile Views : 10,461
Song Plays : 214,527
Song Downloads :180,015
Active Group ni itsinda ry'abahanzi b'abanyarwanda rigizwe n'abasore batatu (3) aribo Derek, Tizzo, na Olivis.
Mbere y'uko iri tsinda ribaho buri umwe mu barigize yakoraga umuziki ku giti cye, nyuma baza guhuza imbaraga bashinga Active Group, byaje no guhita bibazamura kurushaho aho bagiye bakora indirimbo zitandukanye zigakundwa cyane nk'iyo bise Udukoryo Twinshi bafatanyije na Danny Nanone, Aisha,... n'izindi, ushobora no kubakurikira kuri Facebook


text:
Ingingo umunani ziranga amatorero akura neza
Amagambo tugiye gukoresha muri izi ngingo yavanywe mu gitabo cyitwa Christian Schwarz cyanditswe n’ikigo gikurikirana ibyo gukura kw’itorero muburyo bw’umwimerere (Institute for Natural Church Development). Izi ngingo zidufasha guteza imbere ingamba zitugeza k’ugukura kw’itorero.
• Guha ubushobozi abayobozi. “Abayobozi bo mumatorero akura neza ntabwo bagerageza kwishakira imbaraga zabo bwite ngo bigire abakomeye. Ahubwo bakora ikinyuranyo k’ibi. Bafata umurimo wo gufasha no kumenyereza abakristo babaha ubushobozi ko ariyo nshingano nkuru gusumba izindi muri gahunda y’Imana kuri bo. Baha ubushobozi, ababafasha, batera imbaraga n’umwete kandi bamenyereza abo bayoboye kugira ngo babe abo Imana yashatse ko baba bo.”
• Bashyira abantu mumirimo y’itorero hakurikijwe impano za buri wese. “Umurimo w’ubuyobozi bw’itorero ni ugufasha abanyetorero babo guhishukirwa impano zabo zo muburyo bwa karemano no muburyo bw’Umwuka hanyuma bakabashyira mu mirimo igenda ihura n’impano ya buri wese… Iyo ukora umurimo uhuye n’impano yawe ntabwo ukoresha imbaraga zawe bwite, ahubwo Umwuka Wera niwe akorera muri wowe. Ni ukuvuga ko nubwo ‘uri umuntu usanzwe’ ushobora gukora ibintu bidasanzwe kandi bitangaje.”
• Kugira umutwaro no kwishimira m’Umwuka. “Kubyerekeye ugukura kw’itorero ubushakashatsi bwacu bwerekanye ko (igihe iby’umwuka ari iby’umwuka ko atari uburyo iby’umwuka bivugwa ahubwo ni uburyo ukwizera gushyirwa mu bikorwa, ubwitange, umuriro no kwishimira mu mwuka. Urugero rw’uburyo ubwitange n’umuriro muby’umwuka bigaragara nk’igipimo kigaragaza amatorero ashobora gukura iyo ugereranije n’ibiranga adakura. Iyi ngingo yo kwishimira mu Mwuka yerekana kandi ko uburyo itorero rikoresha ari ikintu cya kabiri ugereranije n’ibikenewe kugira ngo itorero rikure. Itorero rishyira ukwizera mu bikorwa rikabikorana ubwitange n’umunezero ntakabuza rizagera ku bintu bihakomeye mu murimo w’Imana. Nyamara niba itorero ridafite iyi ngingo yo kwitanga no kwishimira mu Mwuka, ntacyo rizigezaho naho ryaba rifite gahunda nziza n’uburyo buboneye bwo gukoreramo.
• Inzego z’ubuyobozi zitondetse neza. “Ikintu kingenzi kirebwaho kubyerekeye inzego n’uburyo ubuyobozi butondetse ni ukureba niba buri wese asohoza inshingano ze cyangwa ari kuba mu rwego ariko ntacyo umuntu ahakora. Ntabwo inzego n’imikorere myiza y’itorero bipfa kwizana ahubwo gukora neza buri wese mu mwanya we nibyo bigera k’umusaruro nyawo. Ariko kuba inzego zitondetse neza byonyine sibyo byaduha icyizere cyo kugira itorero rikura mugihe zidakora (urugero, kuba inzego z’ubuyobozi ziriho ariko ntizubahirizwe, kutubahiriza igihe cyateganirijwe buri kintu, kugira za gahunda z’ibikorwa zidasubiza ibibazo by’abagenerwa bikorwa aribo banyetorero), icyakorwa ni uguhindura imikorere y’izo nzego cyangwa abari muri izo nzego bagasimbuzwa abandi.”
• Amateraniro asunikira abantu mu kuramya Imana. “Ariko ubushakashatsi bwacu bwerekanye ko ikibazo ari ukumenya niba amateraniro yanyu agamije kureshya abizera bashya cyangwa agenewe abasanzwe ari abakristo, niba bahimbaza ‘mu ndimi z’i Kanaani’ cyangwa mu rundi rurimi urwo arirwo rwose rwo mu isi, cyangwa niba duhimbaza tugendeye kuri gahunda iteguwe y’itorero, cyangwa niba duha abantu umudendezo wo kuramya no guhimbaza uko umuntu abyumva. Byagaragara ko ibi byose byaba ari ibintu bito cyane mu kumenya ibyatuma itorero rikura. Ahubwo urufunguzo rwa ngombwa ruri ahandi hantu: amateraniro yo kuramya no kwiyumva umuntu asunikirwa mu Mwuka wo kuramya.”
• Amatsinda mato. “Amatorero akura cyane yateje imbere gahunda y’amatsinda mato mato aho buri mukristo wese ateranira yisanzuye, agasabana n’abandi kandi akumva yakiriwe neza, agafashwa muburyo bw’umwuka n’ubw’umubiri. Ibi nibyo Bibiliya itwigisha bijyanye n’ubufatanye n’ubumwe bw’abana b’Imana. Muri bene aya matsinda akenshi abera mu ngo z’abantu ntabwo baganira ku ijambo ry’Imana gusa, cyangwa no bategere amatwi umuvugabutumwa w’intyoza uzi gusobanura ijambo ry’Imana, ahubwo bagerageza mushakira hamwe uburyo ukuri kw’ijambo ry’Imana kwaganiriweho kwashyirwa mu bikorwa mu buzima bwa buri munsi bw’abagize itsinda.”
• Ivugabutumwa rirasa ku ntego. “Icyo ubushakashatsi bwerekanye n’uko ‘ibyo gukoresha amayeri ngo wireherezeho abantu bizana ikinyuranyo cy’ukuri twize m’ubushakashatsi bujyanye nibi byo gukura kw’amatorero. Ibanga ni uburyo basangira n’abatarizera ubutumwa bwiza muburyo bwiza busubiza ibibazo n’ibyifuzo byabo.”
• Ubusabane. “Ariko ikintu kimwe kirumvikana. Amatorero akura agaragaza k’urugero rwo hejuru ‘urukundo’ kuruta amatorero yibikuri atava aho ari n’asubira inyuma… Urukundo rutari urw’uburyarya rurangwa n’ibikorwa, rutuma abantu basabana rukazanira itorero imbaraga zidasanzwe kuruta ubundi buryo bwose bwo kwamamaza Ubutumwa bwiza no kureshya abantu kuzakuri Kristo bukoreshwa muri iyi si.” Source: Ibyiringiro.rw


text:
Ubusanzwe tuzi ko umuntu abyuka agakaraba mu maso bisanzwe n’ isabune cyangwa nta sabune akabona kwisiga, rimwe hari abibuka gukaraba nijoro mbere yo kuryama bakanisiga. Ariko umuntu aba akeneye gusukura umubiri we wo mu maso birenze ibisanzwe, kuko uruhu rugenda rugira umwanda wihariye ugizwe n’uturemangingo twashaje, amavuta, umwanda wo mu ruhu, uduheri twinshi,amabara y’ umukara .
Gusukura rero uruhu byihariye ukoresheje mask bituma rusubira na amacellules mashya n’uruhu rushyashya rwiza rugahumeka umwuka mwiza.
Uburyo rero bwo gusukura uruhu ikoresheje mask
Mu Gusukura uruhu rwo mu maso mu bisaba gukoresha ama produits yabugenewe cyangwa wikoreye mu biribwa bya buri munsi tuba dufite mu ngo zacu ;ukabivanga ukabyisiga bitewe n uruhu ufite.
- Ku muntu ufite uruhu rwumagaye, cyangwa rushaje kubera imyaka cyangwa rufite amabara menshi akoresha iyo mask rimwe mu kwezi
- Ku muntu ufite uruhu rw’amavuta afite ibiheri byinshi akoresha iyo mask kabiri mu cyumweru
- Ku muntu ufite uruhu ruvanze rimwe mu cyumweru
- . Ushobora rero gufata umwanya nimugoroba utihuta ugakora iyo mask ukayikoresha wisukura mu maso. Buri mask iba ifite uburyo bwayo, haba ari iyo waguze ikoze haba handitseho uko ikoreshwa, cyangwa se haba ari iyo wikoreye ukoreshe, amagi, concombre, ubuki cyangwa se inyanya. Muri ibi bikoresho bimwe wabikoreshamo scrub cg mask,tonik ; scrub ikuraho utwo turemangigo twapfuye twashaje cyane cyane ukayikoresha ahantu hakunda kuba uduheri nko mu gahanga,ku ruhande rw’ izuru, akananwa cyangwa ku matama ku bantu bagira uruhu rw’amavuta ; igatuma uruhu rukora utundi turemangingo dushya. Akamaro ka mask mask isubiza umubiri intungamubiri ruba rukeneye, ikumutsa urufite amavuta menshi, ikagabanya amabara ; naho tonik isubiza PH y’umubiri,igafunga utwenge tw’umubiri mu kuwurinda bacteria zakwinjira mu mubiri,ikanahagura indi myanda yose iba yasigaye inyuma.